ΔΥΤΙΚΟΙ ΚΟΡΙΝΘΙΑΚΟΙ ΟΡΙΖΟΝΤΕΣ Εδώ Δερβένι: 22 Ιαν 2012\n- Πράξη νομοθετικού περιεχομένου ανοίγει το δρόμο για απελευθέρωση των απολύσεων\n- Συμβάσεις σοκ με μειώσεις αποδοχών εως και 50%\n- Πόσα θα χρήματα χάσουν οι εργαζόμενοι - Διαβάστε παραδείγματα\nΣύμφωνα με δημοσίευμα του Εθνους της Κυριακής, με τις ρυθμίσεις που προωθούνται, το εργασιακό και μισθολογικό καθεστώς στον ευρύτερο δημόσιο τομέα θα εναρμονιστεί πλήρως με εκείνο του ιδιωτικού τομέα έτσι ώστε να αρθεί η ιδιότυπη μονιμότητα του προσωπικού και να συμπιεστούν οι αμοιβές μέσω κατάργησης των εδικών επιδομάτων, θέσπισης πλαφόν στα δώρα και περιορισμού των αποζημιώσεων για υπερωρίες και έκτακτη εργασία.\nΟ Παο στην κορυφή 1 - 0 τον Ατρόμητο\nΟι πράσινοι με τρόπο που κάνει τις ομάδες πρωταθλήτριες πήραν άλλη μία νίκη με 1-0 κόντρα στον Ατρόμητο, χάρη στο τέρμα του Κουίνσι στο 72, σκαρφάλωσαν στην κορυφή της βαθμολογίας και μάλιστα με παιχνίδι λιγότερο από τον Ολυμπιακό.\nΘύελλα ο Πανκαμαριακός πέρασε από το Λεόντιο και στο + 2 – Πρώτη ήττα της Ξυλοκέριζας στον Άγιο Βασίλειο\nΗ Πρόοδος Αγίου Βασιλείου έσπασε το αήττητο του Εθνικού Ξυλοκέριζας\nB1 KOΡΙΝΘΙΑΣ .\nΤην πρώτη του ήττα με 3 – 2 στο πρωτάθλημα υπέστη ο πρωτοπόρος Εθνικός Ξυλοκερίζας στον Άγιο Βοαίλειο από τη τοπική Πρόοδο , ενώ και η ομάδα των Αγίων Θεοδώρων επικράτησε με 2-1 εκτός έδρας επί του Α.Σ. Λουτράκι.\nΣτο Μαψό η τοπική ομάδα επικράτησε με 3 – 2 της Περαχώρας, ενώ στον Κουταλά ο τοπικός ΠΑΟ έχασε με το βαρύ 1 - 5 από τους Γαλάζιους Νέους. Με το ίδιο σκορ νίκησε χθες ο Κύψελος Κορίνθου τον Αγιάννη, ενώ ο Τένεάτης πέτυχε μεγάλη εκτός έδρας νίκη με 1 - 0 επί της Δάφνης Εξαμιλίων. Τέλος ο Αετός Αγγελοκάστρου επικράτησε με 3 – 2 του Άρη Κορίνθου\nΔΑΦΝΗ ΕΞΑΜΙΛΙΩΝ – ΤΕΝΕΑΤΗΣ 0 – 1\nΚΥΨΕΛΟΣ - ΑΓΙΑΝΝΗΣ 5 - 1\nΑΕΤΟΣ ΑΓΓΕΛΟΚ. - ΑΡΗΣ ΚΟΡΙΝΘΟΥ 3 - 2\nΑ.Σ. ΛΟΥΤΡΑΚΙΟΥ - ΑΓΙΟΙ ΘΕΟΔΩΡΟΙ 1 – 2\nΠΡΟΟΔΟΣ AΓ. ΒΑΣ. - ΕΘΝΙΚΟΣ ΞΥΛΟΚ 3 - 2\nΑ.Ο. ΜΑΨΟΥ - Α.Ο. ΠΕΡΑΧΩΡΑΣ 3 - 2\nΠ.Α.Ο. ΚΟΥΤΑΛΑΣ - ΓΑΛΑΖΙΟΙ ΝΕΟΙ 1 - 5\n1 ΕΘΝΙΚΟΣ ΞΥΛΟΚΕΡ. 60 - 16 43\n2 ΑΓ. ΘΕΟΔΩΡΟΙ 63 - 14 40\n3 ΠΑΣ ΚΥΨΕΛΟΣ 36 - 26 28\n4 ΠΡΟΟΔΟΣ AΓ. ΒΑΣΙΛ. 32 - 26 27\n5 ΓΑΛΑΖΙΟΙ ΝΕΟΙ 33 - 29 25\n6 ΑΕΤΟΣ ΑΓΓΕΛΟΚΑΣΤΡΟΥ 26 - 28 24\n7 ΑΡΗΣ ΚΟΡΙΝΘΟΥ 25 - 32 24\n8 ΑΟ ΜΑΨΟΥ 41 - 36 22\n9 ΤΕΝΝΕΑΤΗΣ 25 - 25 21\n10 ΑΣ ΛΟΥΤΡΑΚΙΟΥ 26 - 32 20\n11 ΑΟ ΠΕΡΑΧΩΡΑΣ 18 - 32 19\n12 ΔΑΦΝΗ ΕΞΑΜ. 16 - 19 17\n13 ΠΑΟ ΚΟΥΤΑΛΑΣ 30 - 71 10\n14 ΑΠΣ ΑΓΙΑΝΝΗΣ 10 - 55 2\nΣτον 2ο όμιλο στα πλαίσια της 16ης αγωνιστικής ο Πανκαμαριακός σκόρπισε στο Λεόντιο με 4 – 0 την τοπική Θύελλα, και έμεινε με +2 βαθμούς μόνος επικεφαλής καθώς ο Αετός Κρυονερίου έμεινε , στην έδρα του , στο 0 – 0 με τον Ασπρόκαμπο..\nΤην ομάδα του Κρυονερίου ισοβάθμισε στη δεύτερη θέση ο Α. Ο. Σπαθοβουνίου μετά το 2 – 0 επί του τον Άρη Αρχαίας Κορίνθου .\nΗ Αναγέννηση Κιάτου επικράτησε με 1 – 0 του Πανευρωστινιακού , ενώ ο Ολυμπιακός Άσσου κα η Λυκοποριά ανεδείχθησαν ισόπαλοι 1 - 1.\nΗ Κόρινθος ‘ 06 νίκησε με 3 – 1 τον Παμφενεατικό, ενώ χθες η Θύελλα Κάτω Διμηνιού νίκησε με 4 – 2 τον Απέσσα Χαλκείου.\nΘΥΕΛΛΑ ΚΑΤΩ ΔΙΜΗΝΙΟΥ – ΑΠΕΣΣΑΣ 4 -2\nΑΝΑΓΕΝΝΗΣΗ – ΠΑΝΕΥΡΩΣΤΙΝΙΑΚΟΣ 1 - 0\nΘΥΕΛΛΑ ΛΕΟΝΤΙΟΥ – ΠΑΝΚΑΜΑΡΙΑΚΟΣ 0 - 4\nΚΟΡΙΝΘΟΣ '06 – ΠΑΜΦΕΝΕΑΤΙΚΟΣ 3 - 1\nΑ.Ο. ΣΠΑΘΟΒΟΥΝΙΟΥ - ΑΡΗΣ ΑΡΧ. ΚΟΡ 2 – 0\nΑΕΤΟΣ ΚΡΥΟΝ. - Α.Ο. ΑΣΠΡΟΚΑΜΠΟΥ 0 - 0\nΟΛΥΜΠΙΑΚΟΣ ΑΣ. - Α.Ο. ΛΥΚΟΠΟΡΙΑΣ 1 - 1\n1 ΠΑΝΚΑΜΑΡΙΑΚΟΣ 53 - 16 39\n2 ΑΟ ΣΠΑΘΟΒΟΥΝΙΟΥ 43 - 13 37\n3 ΑΕΤΟΣ ΚΡΥΟΝΕΡΙΟΥ 34 - 12 37\n4 ΑΝΑΓΕΝΝΗΣΗ 37 - 21 32\n5 ΘΥΕΛΛΑ Κ. ΔΙΜΗΝΙΟΥ 35 - 25 31\n6 ΠΑΝΕΥΡΩΣΤΙΝΙΑΚΟΣ 29 - 16 27\n7 ΑΡΗΣ ΑΡΧ. ΚΟΡΙΝΘΟΥ 25 - 17 26\n8 ΚΟΡΙΝΘΟΣ '06 25 - 28 23\n9 ΑΟ ΛΥΚΟΠΟΡΙΑΣ 19 - 28 18\n10 ΟΛΥΜΠΙΑΚΟΣ ΑΣΣΟΥ 21 - 28 17\n11 ΑΠΕΣΣΑΣ 31 - 39 15\n12 ΑΟ ΑΣΠΡΟΚΑΜΠΟΥ 16 - 32 14\n13 ΘΥΕΛΛΑ ΛΕΟΝΤΙΟΥ 12 - 65 5\n14 ΠΑΜΦΕΝΕΑΤΙΚΟΣ 10 - 50 1\nΟι αγώνες της Γ΄ Κορινθίας\nΕΛΑΦΙ ΕΞΑΜΙΛΙΩΝ - ΠΩΣΕΙΔΩΝ ΚΥΡΑΒΡΥΣΗΣ 1 - 4\nΝΕΑ ΑΣΤΕΡΙΑ ΛΟΥΤΡ - ΣΟΦΙΚΟ '05 5 - 0\nΦΩΚΑΣ ΑΡΧ. ΚΛΕΩΝΩΝ - ΑΓΙΟΣ ΓΕΩΡΓΙΟΣ 0 - 0\nΑΙΑΣ ΑΓΙΟΝΟΡΙΟΥ - ΑΣΤΕΡΑΣ ΚΟΡΙΝΘΟΥ 0 - 1\nΟΛΥΜΠΙΑΚΟΣ ΚΟΡΙΝΘΟΥ - ΑΟ ΑΛΜΥΡΗΣ 1 – 7\nΣτη βαθμολογία σε 10 αγώνες Αλμυρή 26 , Νέα Αστέρια 23 , Αστέρας Κορίνθου 20…\nΠΑΜΒΟΧΑΙΚΟΣ -ΚΕΡΑΥΝΟΣ Μ. ΒΑΛΤΟΥ 2 - 1\nΑΡΑΤΟΣ - ΔΑΦΝΗ ΠΟΥΛΙΤΣΑΣ 1 - 1\nΝΕΟΙ ΣΤΙΜΑΓΚΑΣ - ΑΟ ΛΕΧΑΙΟΥ 3 - 1\nΟΡΦΕΑΣ - ΑΟ ΛΑΥΚΑΣ 0 - 3\nΠ.Γ.Σ. ΚΟΡΙΝΘΟΣ - ΑΤΡΟΜΗΤΟΣ ΜΠΟΖΙΚΩΝ 6 - 3\nΡεπό ο ΑΡΗΣ ΒΟΧΑΙΚΟΥ\nΣτη βαθμολογία : Άρης Βοχαϊκού 23 ( 10 αγ.) . Λαύκα, Δάφνη Πουλίτσας , Α.Ο. Λεχαίου από 22 σε 11 άγωνες…\n- 4.151 ονόματα περιλαμβάνει η λίστα του υπουργείο ΟικονομικώνΤην περιβόητη λίστα με τους μεγαλοφειλέτες του ελληνικού δημοσίου έδωσε στη δημοσιότητα το υπουργείο οικονομικών μέσω της ιστοσελίδας της Γενικής Γραμματείας Πληροφοριακών Συστημάτων.\nΗ Ξάνθη τιμώρησε τον Ολυμπιακό που το τελευταίο διάστημα παρουσιάζει κακή εικόνα και χάρη στο γκολ του Βλαχοδήμου πήρε μεγάλο τρίποντο. Οι ερυθρόλευκοι κινδυνεύουν να πέσουν από την κορυφή αν και έχουν ματς περισσότερο από τον Παναθηναϊκό. Φωνάζουν για πέναλτι στο 89' οι φιλοξενούμενοι.\nΟι ερυθρόλευκοι συνέχισαν να πιέζουν αλλά δεν έφτασαν στην ισοφάριση. Στο 89' ζήτησαν πέναλτι όταν ο Εντιμάρ άπλωσε το χέρι του πάνω στον Τοροσίδη, ο διεθνής αμυντικός έπεσε στο χορτάρι όμως ο Κωνσταντινέας του έδειξε κίτρινη κάρτα για θέατρο.\nΟ Σάββας Θεοδωρίδης ήταν έξαλλος μετά την ήττα του Ολυμπιακού στην Ξάνθη και μίλησε για το 7ο έγκλημα κατά των ερυθρόλευκων ενώ εξαπέλυσε επίθεση κατά του Σοφοκλή Πιλάβιου.\n"Ο Ολυμπιακός όπως έχει μάθει να κερδίζει τα πάντα έτσι έχει μάθει και να χάνει. Συγχαρητήρια στην Ξάνθη, που δεν φταίει σε τίποτα για το σημερινό έγκλημα κατά του Ολυμπιακού.\nΕμείς αναγνωρίζουμε την νίκη της. Αυτό ήταν το 7ο συνεχόμενο έγκλημα. Για όλα φταίει ο Πιλάβιος και η ΚΕΔ που θέλει να δώσει το πρωτάθλημα στους ανύπαρκτους.\nΟ κ. Μαρινάκης δεν αξίζει να επενδύει τα λεφτά του σε αυτό το πρωτάθλημα γιατί επενδύοντας στον Ολυμπιακό αναβαθμίζει και όλο αυτό το πρωτάθλημα. Ας τα δίνει στους απόρους καλύτερα" είπε ο Σάββας Θεοδωρίδης.\nΚορινθία: ''Βροχή'' συλλήψεων για μαστροπεία, ναρκωτικά και απαγορευμένα παιχνίδια!\nΣε μια γιγαντιαία επιχείρηση που κράτησε όλη τη νύχτα, η αστυνομία πέρασε χειροπέδες 15 άτομα...Στο πλαίσιο αντιμετώπισης της εγκληματικότητας, πραγματοποιήθηκε ολονύχτια αστυνομική επιχείρηση, σε όλη την Κορινθία, με τη συμμετοχή αστυνομικών από όλη την περιφέρεια Πελοποννήσου.\nΚατά την διάρκεια της επιχείρησης, έγινε έλεγχος σε συνολικά 102 άτομα, 30 οχήματα και προσήχθησαν 35 άτομα, εκ των οποίων συνελήφθησαν 15. Ένας για μαστροπεία, τρεις για ναρκωτικά, δέκα για παράνομα παιχνίδια κι ένας λαθρομετανάστης.\nΕπίσης, κατασχέθηκαν μικροποσότητα χασίς, σπόροι κάνναβης, ναρκωτικά χάπια, μια ηλεκτρονική ζυγαριά ακριβείας, μια κεντρική μονάδα κι άλλους δεκατρείς ηλεκτρονικούς υπολογιστές, έναν εκτυπωτή, δύο κινητά τηλέφωνα, ένα Ι. Χ. επιβατηγό, 150 κιλά χαλκού και το χρηματικό ποσό των 1.405 ευρώ, ως προερχόμενα από τη διενέργεια παράνομων τυχερών παιχνιδιών.\nΟι συλληφθέντες θα οδηγηθούν στον εισαγγελέα Κορίνθου...\nΈμφαση θα δοθεί στο ειδησεογραφικό σκέλος του καναλιού, ειδικότερα δε στο δελτίο ειδήσεων, με τον Αντώνη Σρόιτερ να παραμένει στην Κάντζα, σύμφωνα με όλες τις ενδείξεις, αλλά να ενισχύεται, έχοντας δίπλα του τον Γιώργο Βλάχο, τον Δήμο Βερύκιο και τον Γιάννη Παπαγιάννη.\nΟ πρώην παρουσιαστής του κεντρικού δελτίου ειδήσεων του Extra 3 πάντως, ακούγεται και για την ανάληψη πολιτικής εκπομπής, για τη βραδινή ζώνη του σταθμού.\nΠαράλληλα, ο Δημήτρης Κοντομηνάς φέρεται να έχει διατυπώσει την εκτίμηση ότι ο Alpha πρέπει να αποκτήσει και μια γυναίκα για την παρουσίαση του κεντρικού δελτίου ειδήσεων του σταθμού, με τις πληροφορίες να επιμένουν ότι στο στόχαστρο της νέας διοίκησης του καναλιού έχει μπει η Πόπη Τσαπανίδου.\nΗ παρουσιάστρια της πρωινής ζώνης του ΣΚΑΪ βέβαια, δεν φαίνεται διατεθειμένη να μετακινηθεί, καθώς στον Όμιλο Αλαφούζου της πιστώνουν το γεγονός ότι μόνη της ουσιαστικά, «έχτισε» από το μηδέν καινούριο τηλεοπτικό κοινό. Στον Alpha ωστόσο, την έχουν ως πρώτη στη σχετική λίστα τους, και ανάλογα με τις γενικότερες τηλεοπτικές εξελίξεις, θα κινηθούν στην κατεύθυνση του πιο έντονου… φλερτ.\nΌχι νέα βάρη σε μισθωτούς και επιχειρήσεις\n«Η νέα διαπραγμάτευση με την τρόικα δεν πρέπει να στηριχθεί στην εύκολη, αλλά αποτυχημένη επιλογή να επωμισθεί νέα μεγαλύτερα βάρη ο ιδιωτικός τομέας.\nΜειώσεις μισθών και νέοι φόροι για μισθωτούς και επιχειρήσεις δεν θα έχουν κανένα αποτέλεσμα.\nΗ Δημοκρατική Συμμαχία έχει προτείνει για να διασφαλιστεί η νέα δανειακή σύμβαση ένα σαφές πλαίσιο: Πρόσθετη μείωση του χρέους με τη συμμετοχή στο «κούρεμα» των ομολόγων της ΕΚΤ, αποφασιστική προώθηση των διαρθρωτικών αλλαγών και περιορισμό των ελλειμμάτων με μείωση των κρατικών δαπανών και του μεγέθους του κράτους».\nΈχασε ο Παναιγιάλειος στο Πανόπουλο\nΝέο ενδιαφέρον στο πρωτάθλημα έδωσε το Πανόπουλο που στο μεγάλο ντέρμπι κορυφής επικράτησε 1-0 του Παναιγιάλειου, με γκολ του Γκέρτσου στο πρώτο μόλις λεπτό , σταματώντας την τρελή μέχρι τώρα πορεία της ομάδας του Αιγίου και μείωσε στους τρεις βαθμούς από την κορυφή του 6ου ομίλου της Δ’ Εθνικής. Η ομάδα της ορεινής Ηλείας είχε δοκάρι στο 29' με τον Μοσχογιάννη, ενώ άντεξε στην αντεπίθεση του Παναιγιάλειου ακόμη κι όταν έμεινε με δέκα παίκτες από το 73' κι έπειτα, λόγω αποβολής του Θεοδωρακόπουλου.\nΠΦΟ ΠΑΝΟΠΟΥΛΟΥ (Λάκης Αθανασόπουλος): Αλεξανδρόπουλος, Γαλανόπουλος, Αναμουρλίδης, Μοσχογιάννης, Γουβαλάρης, Σαραμαντάς, Μπρης (85' Ραμαντάνης), Ντάλας, Γκέρτσος, Βλαχόπουλος (71' Θεοδωρακόπουλος), Χρονόπουλος.\nΠΑΝΑΙΓΙΑΛΕΙΟΣ (Νίκος Κουρμπανάς): Μούζος, Θεοφανόπουλος, Αγουρίδης (80' Σαλάι), Παπαδόπουλος, Νικολόπουλος, Τρίγκας, Μπούνας, Ντόμας, Δημητρόπουλος (68' Μαντάς), Βασιλαντωνόπουλος, Γκοτσούλιας (59' Αργυρόπουλος).\nΤην ευκαιρία να μειώσει από την κορυφή έχασε ο Ατρόμητος Λάππα, ο οποίος ηττήθηκε με 2-0 από τον Διαγόρα Βραχνέικων εκτός έδρας. Νίκη που τον διατηρεί ζωντανό στη «μάχη» της παραμονής πήρε ο Πάμισος Μεσσήνης που επικράτησε 1-0 εκτός έδρας της Αχαϊκής.\nΣτις θέσεις της παραμονής βρέθηκαν οι Βρασιές μετά τη νίκη τους με 2-0 απέναντι στο Τσιλιβή εκτός έδρας. Ο Ολυμπιακός Γυθείου έκαμψε την αντίσταση της Θύελλας Πατρών επικρατώντας 1-0.\nΤέλος τη νίκη της αγωνιστικής πήρε ο Αστέρας Αμαλιάδας που διέλυσε 5-0 τον ΑΟ Εικοσιμίας.\nΠαναιγιάλειος 9-0-1 19-4 27\nΠανόπουλο 7-3-0 20-4 24\nΑτρόμητος 6-2-2 12-5 20\nΔιαγόρας 6-1-3 18-10 19\nΒρασιές 4-2-4 15-11 14\nΑχαϊκή 3-5-2 9-6 14\nΕράνη 3-5-2 9-6 14\nΑστέρας 4-2-4 13-14 14\nΟλυμπιακός 4-2-4 14-12 14\nΠάμισος 4-1-5 14-11 13\nΘύελλα 4-0-6 11-12 12\nΑΟ Εικοσιμίας 1-0-9 6-29 3\nΤσιλιβή 0-2-8 1-21 2\nΤριταιϊκός 1-3-6 4-17 0\n*Ο Τριταιϊκός έχει αποχωρήσει από το πρωτάθλημα.\nΛάμπει στην κορυφή η Κόρινθος νίκησε και στις Ερυθρές\nΝικηφόρα πέρασε η Κόρινθος από τις Ερυθρές όπου ύστερα από μέτρια εμφάνιση επικράτησε με 1 – 0 της τοπικής Δάφνης και διατηρήθηκε στην κορυφή της βαθμολογίας. Το μοναδικό τέρμα του αγώνα πέτυχε στο 58΄ ο Λαμπογεώργος με καρφωτή κεφαλιά μετα από κόρνερ του Φίλη, ενώ οι Κορίνθιοι έχασαν ευκαιρίες με τον Μπαλτζή στο 30΄ και τον Σπυρόπουλο στο 45΄. Στο 72΄ η Δάφνη έμεινε με 10 παίκτες καθώς αντίκρησε κόκκινη κάρτα ο Μακρλης.\nΔάφνη Ερυθρών: Σταματίου, Δερβίσης, Κουτσοδήμος Π., Μάγκας, Κουλέ, Λώρης, Μακρής, Κουτσοδήμος Δ. (70' Γκολόσης), Ανέστης, Νικολάου, Κώνστας (70' Χιότογλου).\nΠ.Α.Σ Κόρινθος: Δημαράκης, Παπακωνσταντίνου, Φίλης, Παπαευθυμίου, Βαγκελί, Σπυρόπουλος, Μπαλτζής, Λουμπαρδέας, Σεϊτάι (Ζάρκος 61'), Σιώκος (Σαγανάς 74'), Λαμπρογιώργος(Μπιτσάκος90').\nΣτο Χιλιομόδι ο Ατρόμητος επικράτησε με 3 – 2 της Ένωσης Άσπρα Σπίτια- Αντίκυρας με 2 τέρματα του Κουσκουνά (24', 36' ) και 1 του Μυργιώτη στο 70΄. Τα τέρματα των Βοιωτών πέτυχαν στο 6' ο Παπαδήμας και στο 80' ο Τσίγκας. Η ομάδα της Βοιωτίας τερμάτισε τον αγώνα με 10 παίκτες καθώς στο τέλος του αγώνα (89') απεβλήθηκε ο τερματοφύλακας Χρόνης.\nΑΤΡΟΜΗΤΟΣ ΧΙΛΙΟΜΟΔΙΟΥ (Παντελής Κουρούπης): Βασιλείου, Μαστρογιανόπουλος, Μπαλής, Βλάσης (70' Κορδαλής), Παππάς, Πανακούλιας, Παπαϊωάννου, Ξύδης (88' Ιατρόπουλος), Κουσκουνάς, Τσουμάνης (80 Μήτρου), Μυργιώτης\nΕΝΩΣΗ ΑΣΠΡΑ ΣΠΙΤΙΑ (Δημήτρης Πούλιος): Χρόνης. Γιατρίτσης Γ., Λαζάρου (80' Πολυτάρχου), Καραμπέτσος Γ., Αβράμπος, Παπαδήμας (60' Γιατρίτσης Λ.), Κουτσούμπας, Λιάκος, Πλακίδας Μ. (73' Νικολάου), Τσίγκας, Πλακίδας Χ.\nΣε ένα ματς από τα παλιά, στο ντέρμπι της Αργολίδας, ο Πανναυπλιακός επλικράτησε με 2 – 1 του Παναργειακού μέσα στο Άργος, ενώ με το ίδιο σκορ επικράτησε και η ΑΕ Ερμιονίδας μέσα στην Κύμη επί της τοπικής ομάδας.\nΜε σκορ 1 – 0 επικράτησε ο Μανδραϊκός του Α. Ο. Λουκισίων, όπως και η Θήβα , στα τελευταία λεπτά του αγώνα , στο Πόρο επί της τοπικής ομάδας Τέλος η Χαλκίδα διέλυσε με 9 - 0 τον Ασπρόπυργο.\nΠαναργειακός-Πανναυπλιακός 1 - 2\nΧαλκίδα-Ασπρόπυργος 9 - 0\nΠόρος-Θήβα 0 - 1\nΔάφνη Ερυθρών-Κόρινθος 0 - 1\nΑτρόμητος Χιλιομοδίου-Ενωση Ασπρα Σπίτια/Αντίκυρα 3 - 2\nΜανδραϊκός-Λουκισίων Α.Ο. 1 - 0\nΑΟ Κύμης-Ενωση Ερμιονίδας 1 – 2\n( Επι 10 αγώνων)\nΟ Αστέρας Δερβενίου "κόντινε" την πρωτοπόρο Κλένια\nΑλλαγμένος προς το καλύτερο, σε σχέση με τις δύο τελευταίες αγωνιστικές, ο Αστέρας ήρθε ισόπαλος 0 – 0 στο Δερβένι με τον πρωτοπόρο ΠΑΣ Κλένια. Ο δυνατός αέρας, που φυσούσε σ’ όλη τη διάρκεια του αγώνα, ήταν ο πρωταγωνιστής του αγώνα γιατί όποια ομάδα τον είχε ευνοϊκό στο κάθε ημίχρονο, αυτή η ομάδα διατήρησε και την πρωτοβουλία των κινήσεων.\nΟ Αστέρας έπαιξε αυτή τη φορά με ιδιαίτερη αγωνιστική διάθεση και παρουσίασε το καλό του πρόσωπο μετά από αρκετό καιρό. Απέναντί του όμως είχε μια πολύ καλή ομάδα με έμπειρους παίκτες, που δικαίωσε τη θέση της στη βαθμολογία. Γενικά ο αγώνας είχε δυνατές μονομαχίες από τους παίκτες και των δύο ομάδων, στρατηγικές κινήσεις από τους πάγκους και κράτησε, λόγω της ρευστότητας του αποτελέσματος, αμείωτο το ενδιαφέρον των πολλών φιλάθλων, που τον παρακολούθησαν, παρά τις άσχημες καιρικές συνθήκες, μέχρι το τέλος.\nΟ ΠΑΣ Κλένια ξεκίνησε τον αγώνα με ευνοϊκό τον αέρα και από τις πρώτες φάσεις προσπάθησε και με τον “αέρα του πρωτοπόρου” να κερδίσει ψυχολογικό πλεονέκτημα. Όμως οι παίκτες του Αστέρα αμύνθηκαν σωστά και μυαλωμένα και παρά την απώλεια του άτυχου Ρούτση (τραυματίστηκε στο 6’ στον αχίλλειο τένοντα όταν μόνος του προσπάθησε να κοντρολάρει με το στήθος την μπάλα – η φετινή χρονιά δεν τον θέλει, γιατί είχε κι άλλο τραυματισμό που τον κράτησε δύο μήνες έξω από την ομάδα) αντεπεξήλθαν στον επιθετικό οίστρο των παικτών του ΠΑΣ Κλένια. Τα μακρινά σουτ των παικτών του ΠΑΣ Κλένια δεν ανησύχησαν τον Κολιμάδη και με την πάροδο του χρόνου ο αγώνας μεταφέρθηκε στο χώρο του κέντρου.\nΟ ΠΑΣ Κλένια είχε την πρώτη μεγάλη ευκαιρία στο 17’ με τον Χρ. Γεώργαρη που πλάσαρε άστοχα από το ύψος του πέναλτι, όταν δέχτηκε κεφαλιά πάσα του Μπαλάφα (υπάρχει υποψία για επιθετικό φάουλ του Μπαλάφα στη διεκδίκηση της κεφαλιάς). Στο 23’ σε απόκρουση του Φωλιά η μπάλα βρήκε πάνω στον Γιαννακόπουλο και στρώθηκε στον Μπαλάφα που από το ύψος της περιοχής εξαπέλυσε πολύ δυνατό σουτ, αλλά η μπάλα κτύπησε με πάταγο στο οριζόντιο δοκάρι. Ο Αστέρας είχε δύο καλές στιγμές, αλλά ο Ζήσης και ο Κουτρούλης, σε μπροστινές κάθετες πάσες του Δημόπουλου, δεν πρόλαβαν με προβολές να πετύχουν κάτι. Ο αγώνας συνεχίζονταν με τον Αστέρα να είναι αμυνόμενος και να κρατά έξω από την περιοχή του τους παίκτες του ΠΑΣ Κλένια. Στο 39’ ο ΠΑΣ Κλένια είχε άλλη μια καλή φάση, όταν ο Μπαλάφας μετά από ατομική ενέργεια και ευρισκόμενος έξω από την μεγάλη περιοχή και δεξιά, σούταρε δυνατά, αλλά η μπάλα έφυγε λίγο έξω από το απέναντι κάθετο δοκάρι του Κολιμάδη.\nΣτο β’ μέρος ο Αστέρας είχε ευνοϊκό τον αέρα, αλλά ο ΠΑΣ Κλένια είχε την πρώτη ευκαιρία στο 49’ με τον Μπεξή που ελευθερώθηκε με ατομική ενέργεια, αλλά το σουτ του ήταν πολύ πάνω από το οριζόντιο δοκάρι. Ακολούθως ο Αστέρας ανέλαβε για τα καλά τα ηνία του αγώνα και ο Ζήσης, μετά από κεφαλιά πάσα του Δάνη, σούταρε άτσαλα πολύ έξω από το αριστερό δοκάρι του τερματοφύλακα Γκίκα. Ο Δημόπουλος στο 62’ ξέφυγε από δεξιά και προσπάθησε με τεχνικό σουτ στο απέναντι Γ να πετύχει τέρμα, αλλά η μπάλα κατέληξε λίγο άουτ. Και στο 70’ ο Ζήσης έφυγε με την μπάλα στα πόδια από αριστερά, αλλά το τελευταίο κοντρόλ του ήταν μακρινό και ο Γκίκας πέφτοντας στα πόδια του πρόλαβε την μπάλα. Ακολούθησε στο 74’ άλλο ένα καλό σουτ του Μετεβελή από τα αριστερά, που και αυτό έφυγε λίγο άουτ. Ο ΠΑΣ Κλένια προς το τέλος του αγώνα πίεσε, αλλά δεν κατόρθωσε κάτι, μιας και οι αμυντικοί του Αστέρα και ο πολύς καλός Νιάνγκ τους έκλεβαν κατά κανόνα τις μπάλες, προτού δημιουργηθούν άσχημες καταστάσεις στην εστία του σταθερότατου Κολιμάδη. Μόνο ο Μπεξής κατάφερε στο 84’ να σουτάρει από καλή θέση, ευρισκόμενος αριστερά μέσα από την περιοχή, αλλά η μπάλα σαδιστικά πέρασε άουτ από το απέναντι δοκάρι. Στα τελευταία λεπτά του αγώνα και οι δύο ομάδες πρόσεξαν περισσότερο να διατηρήσουν το μηδέν, παρά να διεκδικήσουν τη νίκη.\nΟ διαιτητής κ. Νεοφυτιάδης ήταν πολύ καλός, όπως οι βοηθοί του κ. κ. Παπανικολάου και Πυργάκης. Οι χλιαρές διαμαρτυρίες των παικτών και παραγόντων του ΠΑΣ Κλένια για τα σφυρίγματα του διαιτητή, κυρίως στην αρχή του αγώνα, είχαν να κάνουν περισσότερο με το άγχος που τους διακατείχε για την εξέλιξη του αγώνα, παρά για την ορθότητα των αποφάσεων του διαιτητή. Όσο για το πέσιμο του Μπαλάφα μέσα στην περιοχή, με το οποίο οι του ΠΑΣ Κλένια προσπάθησαν να εκμαιεύσουν πέναλτι, ο κ. Νεοφυτιάδης ήταν στα δύο μέτρα …. Άλλωστε ο κ. Νεοφυτιάδης δεν μας έχει συνηθίσει σε συμβιβαστικές διαιτησίες.\nΑΣΤΕΡΑΣ : Κολιμάδης, Γιαννακόπουλος, Μετεβελής, Ρούτσης (λ.τρ. 11’ Στεφανάκος), Φωλιάς, Νιάνγκ, Δημόπουλος, Παπαδημητρίου, Κουτρούλης (90’ Πεθαίνος), Δάνης, Ζήσης (91’ Μερκούρης).\nΥΠΟΓΡΑΦΟΥΜΕ ... Τον Οκτώβριο του 1940, η Ελλάδα υποχρεώθηκε να μπει στο Δεύτερο Παγκόσμιο Πόλεμο με την απρόκλητη εισβολή των στρατευμάτων του Μουσολίνι στην Ήπειρο. Ο Χίτλερ, για να σώσει τον Μουσολίνι από μία ταπεινωτική ήττα, εισέβαλε στην Ελλάδα τον Απρίλιο του 1941. Η Ελλάδα λεηλατήθηκε και ερειπώθηκε από τους Γερμανούς όσο καμία άλλη χώρα κάτω από την κατοχή τους. Σύμφωνα με τον Διεθνή Ερυθρό Σταυρό, τουλάχιστον 300.000 Έλληνες πέθαναν από την πείνα-άμεσο αποτέλεσμα της Γερμανικής λεηλασίας. Ο Μουσολίνι παραπονέθηκε στον Υπουργό του των Εξωτερικών, Κόμη Τσιάνο, «Οι Γερμανοί έχουν αρπάξει από τους Έλληνες ακόμη και τα κορδόνια των παπουτσιών τους».\nΣυνέντευξη Π. Καμμένου στον ΤτΚ: Οριστικό διαζύγιο με τη ΝΔ, τι λέει για δανειακή και νέο κόμμα\nΤο οριστικό του διαζύγιο με τη Ν.Δ. ανακοινώνει ο ανεξάρτητος βουλευτής Πάνος Καμμένος μιλώντας στον Τύπο της Κυριακής. Ο κ. Καμμένος, μάλιστα, για πρώτη φορά αποκαλύπτει ουσιαστικά πως θα προχωρήσει στην ίδρυση ενός νέου πολιτικού φορέα και, μάλιστα, ανακοινώνει και την ημερομηνία που θα πραγματοποιηθεί η σχετική εκδήλωση, διαψεύδοντας τις πληροφορίες που τον ήθελαν να σκέφτεται να ασχοληθεί με την τοπική αυτοδιοίκηση. Ο πρώην βουλευτής της Ν.Δ. εξαπολύει σφοδρή επίθεση στον Λουκά Παπαδήμο αλλά και τη Ν.Δ., ξεκαθαρίζει πως η υπερψήφιση της νέας δανειακής σύμβασης από το πρώην κόμμα του τον οδηγεί στο οριστικό διαζύγιο, κάνει λόγο για συνταγματική εκτροπή, ενώ επαναφέρει στο προσκήνιο και το θέμα των CDS.\nΒγαίνουν ξανά στους δρόμους οι αγρότες\nΣτους δρόμους βγαίνουν και πάλι οι αγρότες από τη Δευτέρα, ξεκινώντας κινητοποιήσεις σε όλη την Ελλάδα, οι οποίες θα κορυφωθούν στις 4 Φεβρουαρίου στη Θεσσαλονίκη με αφορμή τη διεξαγωγή της 24ης Διεθνούς Έκθεσης Γεωργικών Μηχανημάτων, Εξοπλισμού και Εφοδίων «Agrotica» (1-5 Φεβρουαρίου).\nΑποκορύφωμα των κινητοποιήσεων θα είναι το συλλαλητήριο που διοργανώνεται στις 4 Φεβρουαρίου στο Άγαλμα Βενιζέλου στη Θεσσαλονίκη (στις 12:00), ενώ στη συνέχεια προγραμματίζεται πορεία προς το Διεθνές Εκθεσιακό Κέντρο της πόλης, όπου θα διεξάγεται η 24η Agrotica της Helexpo. Newsroom ΔΟΛ, με πληροφορίες από ΑΠΕ-ΜΠΕ\nΗ Κόρινθος με στόχο το "διπλό" στις Ερυθρές - Η μάχη στο Πανόπουλο\nΓεμάτο με συναρπαστικά παιχνίδια είναι το πρόγραμμα στον 7ο όμιλο και στον 6ο όμιλο της Δ’ Εθνικής , καθώς αναμένονται ανακατατάξεις σήμερα Κυριακή.\nΤη νίκη που θα τη διατηρήσει στην πρώτη θέση του 7ου ομίλου θέλει η Κόρινθος που δοκιμάζεται στις Ερυθρές από την Δάφνη.\nΟ Ατρόμητος Χιλιομοδίου κοντράρεται με τα Άσπρα Σπίτια , ενώ ο Μανδραϊκός έχει δύσκολο έργο απέναντι στα Λουκίσια.\nΣε ένα ματς από τα παλιά, ο Παναργειακός που έχει φέτος υψηλές βλέψεις υποδέχεται τον Πανναυπλιακό στο ντέρμπι της Αργολίδας που όπως είναι λογικό θα συγκεντρώσει την Κυριακή και αρκετό κόσμο.\nΣημαντικές αναμετρήσεις έχουμε και τις τελυταίες θέσεις της βαθμολογίας εκεί όπου το ενδιαφέρον παραμένει μεγάλο. Ο Πόρος φιλοξενεί τη Θήβα, Η Κύμη παίζει με την ΑΕ Ερμιονίδας, ενώ η Χαλκίδα έχει εύκολο έργο απέναντι στον Ασπρόπυργο.\nΑτρόμητος Χιλιομοδίου-Ενωση Ασπρα Σπίτια/Αντίκυρα\nΌλοι οι δρόμοι οδηγούν στην Ορεινή Ηλεία όπου το ντέρμπι ανάμεσα στον ΠΦΟ Πανόπουλου και τον Παναιγιάλειο κλέβει την παράσταση. Ο Παναιγιάλειος είναι πρώτος μετρώντας εννέα νίκες σε ισάριθμα ματς και θέλει σήμερα να δώσει συνέχεια στην πορεία του προς τη Γ' Εθνική. Το Πανόπουλο θέλει τη νίκη για να πλησιάσει σε απόσταση βολής. Την ίδια ώρα ο Ατρόμητος Λάππα παίζει ντέρμπι με τον Διαγόρα Βραχνέικων, εκτός έδρας και θέλει τη νίκη που ενδεχομένως τον βοηθήσει να πλησιάσει την κορυφή.\nΟ Αστέρας Αμαλιάδας έχει εύκολο θεωρητικά έργο απέναντι στην Εικοσιμία, ενώ η Αχαϊκή υποδέχεται τον Πάμισο. Ο Ολυμπιακός Γυθείου θέλει τη νίκη απέναντι στη Θύελλα Πατρών, ενώ το Τσιλιβή συνεχίζει να ψάχνει την πρώτη του νίκη, κόντρα στις Βρασιές.\nΔιαγόρας Βραχνέικων-Ατρόμητος Λάππα\nΟλυμπιακός Γυθείου-Θύελλα Πατρών ΠΦΟ\nΓράφει ο ΜΑΝΟΣ ΟΙΚΟΝΟΜΙΔΗΣ*\nΗ κυβέρνηση Παπαδήμου, δημιουργήθηκε ως ανάγκη της στιγμής. Με συγκεκριμένο ρόλο, αποστολή και περιεχόμενο. Κάθε περαιτέρω αναβολή της ετυμηγορίας της κοινωνίας, μόνο προβλήματα μπορεί να προκαλέσει, και να εμβαθύνει την κρίση εμπιστοσύνης ανάμεσα στους πολίτες και την πολιτική εξουσία. Μια σχέση ήδη «τσαλακωμένη».\nΣτην πρόσφατη συνάντηση του Λουκά Παπαδήμου με τον Γιώργο Παπανδρέου, τον Αντώνη Σαμαρά και τον Γιώργο Καρατζαφέρη, ο Αρχηγός της Αξιωματικής Αντιπολίτευσης ήταν εκείνος που ανέλαβε να προστατεύσει τους θεσμούς. Και να αποτρέψει εκ των προτέρων κάθε… υποψία συζήτησης για παράταση του βίου της κυβέρνησης Παπαδήμου. Που θα σήμαινε ότι, στην πιο κρίσιμη για την Ελλάδα εθνική συγκυρία, η χώρα θα είχε μια κυβέρνηση που δεν προέκυψε από την ανόθευτη ετυμηγορία της κοινωνίας, αλλά μέσα από την υπάρχουσα Βουλή.\nΈνα Κοινοβούλιο το οποίο συνιστά… ανορθογραφία της πραγματικότητας, καθώς η σαρωτική επικράτηση του ΠΑΣΟΚ στην εκλογική αναμέτρηση του 2009, στηρίχτηκε στην εθνική παραπλάνηση του «λεφτά υπάρχουν».\nΟι εκλογές λοιπόν είναι αναγκαίες και αναπόφευκτες. Το δε «αναπόφευκτο» ενισχύεται μετά την πρωτοβουλία του οικονομικού εισαγγελέα Γρηγόρη Πεπόνη να ανοίξει τον δρόμο της διερεύνησης και απόδοσης ποινικών ευθυνών στον Γιώργο Παπανδρέου, τον Γιώργο Παπακωνσταντίνου αλλά και τα «πολλά ΠΑΣΟΚ» που δεν αντέδρασαν στην… αλλοίωση, σύμφωνα με τις σχετικές καταγγελίες, των στοιχείων του ελλείμματος του 2009.\nΜια αλλοίωση που αποτέλεσε το πολιτικό και δημοσιονομικό επιχείρημα για να οδηγηθεί η Ελλάδα στον μηχανισμό στήριξης του Μνημονίου. Που λειτουργεί ως σαράκι, το οποίο απειλεί να αναστείλει ακόμη και το μέλλον του τόπου, καταδικάζοντας την Ελλάδα σε ύφεση, βαθύτερη εκείνης την οποία υποτίθεται ότι θα θεράπευε.\nΤο αίτημα Πεπόνη, αναμένεται πλέον να κυριαρχήσει στην πολιτική καθημερινότητα. Επειδή αφορά την ουσία του ερωτήματος που… δεν θέλει να ακούει το ΠΑΣΟΚ: Γιατί φτάσαμε στο Μνημόνιο.\nΗ απάντηση, βρίσκεται πιθανότατα σε εκείνα τα «πειραγμένα» στοιχεία. Με την έρευνα να αναζητά εκ των πραγμάτων, το κατά πόσο το… πείραγμα ήταν προσχεδιασμένο.\nΣε κάθε περίπτωση, με την πολιτική αντιπαράθεση να κορυφώνεται, και το ΠΑΣΟΚ να τίθεται ενώπιον των ιστορικών ευθυνών του για το σπρώξιμο της Ελλάδας στο χείλος του γκρεμού, οι εκλογές χωρίς περαιτέρω χρονοτριβή, αποτελούν την ασφαλιστική δικλείδα. Όχι μονάχα με τις δημοκρατικές διαδικασίες. Αλλά με την εθνική αξιοπρέπεια.\nMedia “Πόλεμος” Νίκου με “Πρώτο Θέμα”\nΤις εποχές της παρεμβατικής δημοσιογραφίας, τότε που επί διακυβέρνησης Κώστα Καραμανλή είχε οδηγήσει πολλά μέλη των κυβερνήσεων της Νέας Δημοκρατίας σε παραίτηση, και άλλους πολιτικούς σε αποχώρηση από τον δημόσιο βίο, θυμήθηκε το «Πρώτο Θέμα». Και με το αυριανό πρωτοσέλιδό του, εξαπολύει σφοδρή επίθεση κατά του Νίκου Παπανδρέου, αδελφού του Προέδρου του ΠΑΣΟΚ.\nΟ Νίκος Παπανδρέου έχει εξελιχθεί το τελευταίο διάστημα σε πρόσωπο της επικαιρότητας, με την κριτική που έχει ασκήσει κατά πολιτικών του ΠΑΣΟΚ, αλλά και με τις θέσεις που έχει υιοθετήσει, διατυπώνοντας την εκτίμηση ότι ο Γιώργος Παπανδρέου δεν θα πρέπει να αποχωρήσει από την ηγεσία του Κινήματος, επειδή προς αυτή την κατεύθυνση τον ωθούν τα «μεγάλα συμφέροντα», που ευθύνονται και για την αποχώρησή του από την πρωθυπουργία.\nΤο «Πρώτο Θέμα» λοιπόν κάνει λόγο για «life style που προκαλεί, την ώρα που η Ελλάδα χρεοκοπεί», και αναφέρεται σε μια σειρά από περιουσιακά στοιχεία του Νίκου Παπανδρέου, τα οποία η εφημερίδα σχολιάζει με δηκτική έμφαση: «Πολλά ερωτηματικά για τους πόρους ενός συγγραφέα».\nΑναμένεται η απάντηση του Νίκου Παπανδρέου, που εκτιμάται ότι θα είναι εξαιρετικά σκληρή, καθώς ο αδελφός του πρώην πρωθυπουργού δεν έχει συνηθίσει να αφήνει ασχολίαστες επιθέσεις που δέχεται, είτε ο ίδιος, είτε συνολικά η οικογένειά του.\nΗ πρόεδρος της Δημοκρατικής Συμμαχίας Ντόρα Μπακογιάννη, θα συναντηθεί αύριο Δευτέρα 23 Ιανουαρίου και ώρα 16:00, με τον πρωθυπουργό κ. Λουκά Παπαδήμο.\nΤην τελευταία του πνοή άφησε πριν λίγη ώρα μετά από σύντομη μάχη με τον θάνατο η μεγάλη δόξα του Κορινθιακού ποδοσφαίρου Νίκος Γιακουμάκης.


ΔΗΜΟΚΡΑΤΙΚΗ ΑΓΩΝΙΣΤΙΚΗ ΣΥΝΕΡΓΑΣΙΑ : Δεν θα δεχτούμε μοιρολατρικά το μέλλον που μας προετοιμάζουν! – ΤΡΙΚΚΗPress – Τα νέα των Τρικάλων\nΔΗΜΟΚΡΑΤΙΚΗ ΑΓΩΝΙΣΤΙΚΗ ΣΥΝΕΡΓΑΣΙΑ : Δεν θα δεχτούμε μοιρολατρικά το μέλλον που μας προετοιμάζουν! Reviewed by Momizat on Μάιος 13 . ΔΗΜΟΚΡΑΤΙΚΗ ΑΓΩΝΙΣΤΙΚΗ ΣΥΝΕΡΓΑΣΙΑ Δ. Α. Σ.(Στηρίζεται από το ΠΑ.ΜΕ.) Εργατικού Κέντρου Τρικάλων Συνεχίζουμε με αισιοδοξία, χωρίς συμβιβασμούς, χωρίς ΔΗΜΟΚΡΑΤΙΚΗ ΑΓΩΝΙΣΤΙΚΗ ΣΥΝΕΡΓΑΣΙΑ Δ. Α. Σ.(Στηρίζεται από το ΠΑ.ΜΕ.) Εργατικού Κέντρου Τρικάλων Συνεχίζουμε με αισιοδοξία, χωρίς συμβιβασμούς, χωρίς Rating: 0\nΔΗΜΟΚΡΑΤΙΚΗ ΑΓΩΝΙΣΤΙΚΗ ΣΥΝΕΡΓΑΣΙΑ : Δεν θα δεχτούμε μοιρολατρικά το μέλλον που μας προετοιμάζουν!\nΔημοσιεύτηκε στις: 13 Μαΐου, 2016 στην κατηγορία: ΤΡΙΚΑΛΑ | σχόλια : 1\nΔ. Α. Σ.(Στηρίζεται από το ΠΑ.ΜΕ.)\nΣυνεχίζουμε με αισιοδοξία, χωρίς συμβιβασμούς, χωρίς απογοητεύσεις!\nΟι αντιπρόσωποι της ΔΑΣ στο Εργατικό Κέντρο Τρικάλων χαιρετίζουμε τους εργαζόμενους που απέργησαν και συμμετείχαν στις κινητοποιήσεις των προηγούμενων ημερών ενάντια στο αντιασφαλιστικό και φορολογικό νομοσχέδιο κυβέρνησης και «κουαρτέτου». Όσους αντιστάθηκαν στον εργοδοτικό εκφοβισμό και τρομοκρατία στους χώρους δουλειάς, καθώς και ήρθαν σε κόντρα με τον εκφυλισμό του εργατικού κινήματος που καλλιεργούν συστηματικά οι δυνάμεις του εργοδοτικού-κυβερνητικού συνδικαλισμού.\nΑπό τη στιγμή, που ανακοινώθηκε ο προγραμματισμός της κυβέρνησης για την ψήφιση του νόμου – λαιμητόμου και κηρύχτηκε η 48ωρη γενική απεργία, τα σωματεία, οι συνδικαλιστές και οι εργαζόμενοι που συσπειρώνονται με τις αρχές και τη δράση του ΠΑΜΕ σήμαναν συναγερμό. Ο σχεδιασμός που ήδη υπήρχε, για να ενημερωθούν και να συμμετάσχουν οι εργαζόμενοι στην απεργία, επιταχύνθηκε, απέναντι στην προσπάθεια της κυβέρνησης να πιάσει τα σωματεία στον ύπνο και να περάσει σαν τον κλέφτη το αντιλαϊκό νομοσχέδιο.\nΤο ΠΑΜΕ πρωτοστάτησε συνεχόμενα επί ένα τετραήμερο με ενημερωτικές εξορμήσεις, με δυναμικές δράσεις και μαζική απεργιακή συγκέντρωση την περασμένη Παρασκευή στα Τρίκαλα , με μαζική κάθοδο στην Αθήνα-μαζί με αγρότες και αυτοαπασχολούμενους- το περασμένο Σάββατο στο μεγάλο συλλαλητήριο. Με μεγάλη συγκέντρωση , την Κυριακή στα Τρίκαλα, τιμώντας την Εργατική Πρωτομαγιά και διαδηλώνοντας ενάντια στα βάρβαρα μέτρα που συζητούνταν στη Βουλή,.\nΣε αντίθεση με τις δυνάμεις που συσπειρώνονται στο ΠΑΜΕ , οι συνδικαλιστές της διορισμένης διοίκησης του Εργατικού Κέντρου Τρικάλων ήταν απλώς εξαφανισμένοι. Την Παρασκευή, πρώτη μέρα της 48ωρης γενικής απεργίας, το Εργατικό Κέντρο δεν ανακοίνωσε καν απεργιακή συγκέντρωση. Το ίδιοι ισχύει και την δεύτερη μέρα της 48ωρης. Την Κυριακή, η Πρωτομαγιάτικη συγκέντρωση του Εργατικού Κέντρου Τρικάλων ήταν σχεδόν ανύπαρκτη. Μετρημένοι στα δάχτυλα των δυο χεριών συνδικαλιστές των παρατάξεων της διοίκησης , ορισμένοι «θεσμικοί παράγοντες» και ελάχιστοι αυτοαποκαλούμενοι «αριστεροί» που συνήθως παίζουν το ρόλο «γλάστρας» στις συγκεντρώσεις του εργοδοτικού-κυβερνητικού συνδικαλισμού. Μόνο που την περασμένη Κυριακή ήταν όλοι τους μαζί τόσο λίγοι , που δεν πραγματοποίησαν καν πορεία, προφανώς για να μη γελάσει και το παρδαλό κατσίκι. Το μόνο που έκαναν ήταν στα γρήγορα να πάνε να καταθέσουν στεφάνια στην πλατεία της Εργατικής Πρωτομαγιάς .\nΗ γύμνια τους σε όλο το απεργιακό τριήμερο, είναι δείγμα της απαξίωσης με την οποία τους αντιμετωπίζουν οι εργαζόμενοι . Τα τμήματα εργαζομένων που συμμετέχουν στους αγώνες, ή δείχνουν αγωνιστικές διαθέσεις, βλέπουν ότι οι δυνάμεις τους εργοδοτικού-κυβερνητικού συνδικαλισμού και διάφοροι αυτοαποκαλούμενοι «αριστεροί» κολαούζοι τους δεν θέλουν και δεν μπορούν να αντιπαρατεθούν επί της ουσίας με τα αντιλαϊκά μέτρα, με την εργοδοσία και τα κόμματα που υποστηρίζουν αυτή τη στρατηγική. Απ’ αυτή τη σκοπιά, η μαζικότητα των απεργιακών και των Πρωτομαγιάτικων συλλαλητηρίων που οργάνωσε το ΠΑΜΕ, συγκαταλέγεται στα ενθαρρυντικά στοιχεία που προέκυψαν από το τριήμερο, σε συνέχεια των κινητοποιήσεων που έγιναν το προηγούμενο διάστημα.\nΜε εφόδιο την πείρα και τις παρακαταθήκες των κινητοποιήσεων του προηγούμενου διαστήματος συνεχίζουμε τον αγώνα με ακόμα μεγαλύτερη αποφασιστικότητα και δύναμη, με όλα τα μέσα που διαθέτουμε. Δε θα σκύψουμε το κεφάλι. Δε θα πειθαρχήσουμε στα μέτρα τους! Έχουμε μπροστά μας νέους αγώνες , γιατί η αντιλαϊκή επίθεση δεν έχει τελειωμό Δεν θα δεχτούμε αυτή τη ζωή ως κάτι το φυσιολογικό, δεν συμβιβαζόμαστε με τα ψίχουλα, με τα ελάχιστα!\nΌσα δικαιώματα αποσπάσαμε με τους αγώνες μας ή τα βρήκαμε από τις αναρίθμητες θυσίες προηγούμενων γενιών, κατακτήθηκαν όταν οι εργαζόμενοι και τα φτωχά λαϊκά στρώματα είχαν ξεκάθαρο το ερώτημα “ποιος παράγει τον πλούτο και ποιος πρέπει να τον καρπώνεται”.\nΤο ταξικό εργατικό κίνημα, ο κάθε εργάτης ξεχωριστά, έχει μόνο μια επιλογή: Τη γενικευμένη αναμέτρηση με το κεφάλαιο και το πολιτικό προσωπικό τους, την ανυποχώρητη πάλη ως το τέλος για την ανατροπή των βάρβαρων αντιλαϊκών μέτρων.\nΣηκώνουμε ψηλά την ανάγκη της ανασύνταξης του εργατικού κινήματος, για να αναπτυχθούν νικηφόροι αγώνες και σήμερα! Θα δουλέψουμε για να οργανωθεί ο κάθε εργάτης στα Σωματεία, να μη μείνει κανένας ασυνδικάλιστος. Να αναδειχθούν επιτροπές αγώνα στους χώρους δουλειάς μέσα από συλλογικές διαδικασίες των εργατών.\nΚαλούμε τους εργαζόμενους στο νομό μας να πάρουν την τύχη στα χέρια τους και να μην περιμένουν άλλο. Να βάλουν στην άκρη τις συμβιβασμένες συνδικαλιστικές ηγεσίες , τους εκπροσώπους του παλιού και νέου κυβερνητικού – εργοδοτικού συνδικαλισμού. Εκεί που επικρατούν συμβιβασμένοι και εργοδοτικοί συνδικαλιστές να παραμεριστούν . Να πάρουν το τιμόνι τίμιοι και ανιδιοτελείς εργαζόμενοι\nΜόνο αν κάνουμε βήματα οργάνωσης της πάλης στους χώρους δουλειάς θα ισχυροποιήσουμε τη φωνή μας. Τότε που η διεκδίκηση του κλάδου θα γίνει υπόθεση και του τελευταίου εργάτη. Τότε να είμαστε σίγουροι ότι στους ενωμένους και οργανωμένους εργάτες δεν υπάρχει δύναμη που να μπορεί να βάλει εμπόδια.\nΜπορούμε σίγουρα να ζήσουμε καλύτερα. Συνεχίζουμε με αισιοδοξία, με εμπιστοσύνη στην εργατική τάξη, χωρίς συμβιβασμούς, χωρίς απογοητεύσεις. Κρατάμε γερά και είμαστε σίγουροι ότι εκείνη η μέρα δεν θα αργήσει. Ψηλά το κεφάλι, κοντά στις αγωνίες και τις δυσκολίες των εργατών. Δεν θα παραδοθούμε όπως απαιτούν τα επιχειρηματικά συμφέροντα. Θα οργανώσουμε ακόμα πιο μαζική, ισχυρή αντίσταση, σε κάθε κλάδο , σε κάθε χώρο δουλειάς.\n13 Μαΐου 2016 στις 22:46\nΌταν θα σηκωθουμε από τους καναπεδες κι αφήσουμε τους φραπεδες θα είναι αργά!


Κίνα China Cardboard Boxes Online Market τελευταία εταιρικά νέα περίπου Η ροή της γιόγκας\nΗ γιόγκα ροής είναι επίσης γνωστή ως γιόγκα ροής. Από τη δύση, είναι ένα μίγμα γιόγκας hatha και γιόγκας ashtanga. Το δόγμα και η δυσκολία του βρίσκονται κάπου - μεταξύ.\nΗ αρχική μετακίνηση κάθε επιπέδου γιόγκας ροής αρχίζει επίσης από την προσευχή Α και Β ήλιων, και ασκείται αρκετές φορές, που ακολουθούνται από τις μεμονωμένες μετακινήσεις, και τελικά άκρες με τα handstands και την ανάπαυση. Οι πιό κλασικές και κινήσεις κούρασης Vinyasa στη γιόγκα ashtanga απλοποιούνται ή ακόμα και αποβάλλονται, σώζοντας την ενέργεια επαγγελματιών. Είναι φυσικότερα φορολογώντας από την παραδοσιακή γιόγκα hatha.\nΗ γιόγκα ροής είναι δημοφιλέστερη στις ευρωπαϊκές και αμερικανικές χώρες. Υπάρχουν επίσης πολλά στούντιο γιόγκας στη γιόγκα ροής διδασκαλίας της Κίνας, εξετάζοντας τη γενική φυσική ποιότητα των ανθρώπων, αυτή η μορφή γιόγκας είναι εύκολο να δεχτεί.\nΚατάλληλος για: υγιείς νέοι, οι οποίοι θέλουν να χάσουν το βάρος και να αποτοξινώσουν, πρακτική γιόγκας hatha για περισσότερο από ένα εξάμηνο. Δεν συστήνεται για τον ασθενικά.\nΧαρακτηριστικά γνωρίσματα: η αρχή της γιόγκας ροής είναι παρόμοια με τη γιόγκα hatha, κατάλληλη για τους απλούς ανθρώπους στην πρακτική. Τα ενδιάμεσα και πιό υψηλά επίπεδα δυσκολίας αυξάνονται βαθμιαία για να προετοιμαστούν για τη μελλοντική πρακτική της γιόγκας ashtanga, έτσι δεν συστήνεται για τους αρχαρίους.\nΣημείωση: η μετακίνηση γιόγκας ροής είναι συνεχής και ομαλή. Οι άνθρωποι με τη φτωχή σωματική δύναμη μπορούν να πάρουν ένα σύντομο υπόλοιπο στη μέση για να σώσουν την ενέργειά τους. Καλείται επίσης γιόγκα ροής επειδή οι μετακινήσεις καθορίζονται, όπως τη ροή, έτσι είναι πολύ χρήσιμο για την άσκηση της υπομονής.


Το κείμενο αυτό γράφτηκε και διαβάστηκε, υπό τύπον θεατρικού αναλογίου, στο Ληξούρι της Κεφαλονιάς (κηποθέατρο της Ιακωβατείου Βιβλιοθήκης) το καλοκαίρι του 2010. Τα λόγια του Άβλιχου είχε διαβάσει με τον χαρακτηριστικό του ενθουσιασμό ο Ληξουριώτης δάσκαλος και συγγραφέας Γεράσιμος Γαλανός. Η τότε αντιδήμαρχος κ. Σοφία Μαροπούλου μας είχε προτείνει να ετοιμάσουμε μια εκδήλωση για τον Μικέλη Άβλιχο, κι εμείς αντιπροτείναμε (και εκείνη δέχτηκε) κάτι διαφορετικό, ανατρεπτικό, γι' αυτόν τον ιδιαίτερο, αναρχικό Κεφαλονίτη, μακριά από μια τυποποιημένη ομιλία. Λίγος κόσμος ήρθε εκείνο το βράδυ. Και κατόπιν, άκουσα ουκ ολίγα (ας το πω κομψά) αρνητικά λόγια για το εγχείρημα... Ας είναι. Έτσι, μια και σήμερα είναι παγκόσμια ημέρα του θεάτρου, σκέφτηκα να το ανεβάσω εδώ, για να γνωρίσουν, όσοι επιθυμούν, έστω κι ετσι ανορθόδοξα, τον Μικέλη Άβλιχο, μέσα από τα δικά του λόγια. Σχεδόν όλα όσα λέει ο 'Αβλιχος εδώ, είναι λόγια που έχει πει ή έχει γράψει... Είναι, λοιπόν, μια φανταστική, αλλά αληθινή συνέντευξη...\nΑΥΤΟΣ, ΑΥΤΗ, ΑΒΛΙΧΟΣ\nΤρία τραπέζια, σε τρεις γωνίες της σκηνής. Το ένα πιο παλιό, το τραπέζι του Άβλιχου, αδειανό. Το μεσαίο, με έναν ηλεκτρονικό υπολογιστή. Το δεξί, γεμάτο βιβλία και χαρτιά.\nΣτο δεξί τραπέζι κάθεται ΑΥΤΟΣ, μελετώντας χειρόγραφα και βιβλία. Μπαίνει ΑΥΤΗ, με ένα μπουκέτο λουλούδια, και τα τοποθετεί στο άδειο τραπέζι, εκείνο του Άβλιχου. Έπειτα κάθεται στο μεσαίο τραπέζι και αρχίζει να πληκτρολογεί στον υπολογιστή.\nΛουλούδια… Του είχανε φέρει λουλούδια του Μικελάκη. Στο νοσοκομείο του Αργοστολιού ήταν, στο κρεβάτι του πόνου. Νοέμβριος του 1917. Εκείνος, λένε, μόλις τα είδε, σηκώθηκε, τα πήρε, και πήγε να τα προσφέρει σε μια νοσοκόμα που ήταν άρρωστη. Και τότε έσβησε. Μ’ ένα σαρκαστικό χαμόγελο στα χείλη. Λέγοντας « Μην κλαίτε, ο Μικέλης πάει στη ζωή»…\n1917. Έβραζε ο κόσμος, τότε, αλήθεια. Ο πρώτος μεγάλος πόλεμος σπάραζε ολόκληρο τον κόσμο… Εκατομμύρια οι νεκροί, οι τραυματίες, οι εξαθλιωμένοι… Και πάνω, στη Ρωσία, μόλις που είχε ξεσηκωθεί η επανάσταση των Μπολσεβίκων.. Λίγες μέρες πριν φύγει ο Μικέλης.\nΤον μισούσε τον πόλεμο…Σαν κακό όνειρο τον έβλεπε. Κι έφυγε εκείνη τη στιγμή που ο κόσμος άλλαζε. Άλλαζε με φωτιά και με μαχαίρι. Την έβλεπε τη φρίκη και την είχε τραγουδήσει\nΤα φετινά Χριστούγεννα του 1914\nΔεν είν’ αλήθεια – είν’ όνειρο κακό!\nΤ’ ανθρώπινο αίμα τρέχει ποταμός…\nΚοκκίνησε κι’ αυτός ο Ωκεανός…\nΔεν είν’ αλήθεια τέτοιο ξαφνικό…\nΚαίονται χώρες, όνειρο φριχτό!\nΗ γη είναι φλόγες – ο Ουρανός καπνός…\nΚι άγρια σταυρό συντρίβει άλλος σταυρός..\nΒόγγος ο αέρας… ψυχομαχητό!\nΚι άνωθεν ύμνος άγιος αντηχάει:\nΧριστός γεννάται – του Κυρίου η Χάρις –\nΑγνός αμνός της Παναγίας αγάπης…\nΜα από τον Άδη ο Σατανάς γελάει…\nΠου ακόμα είναι Θεός του Κόσμου ο Άρης\nΚι ως κι ο πολιτισμός Μέγας Χασάπης!\nΑναρωτιέται κανείς, για ποια εποχή γράφτηκε αυτό… Στο «Ζιζάνιο» του Μολφέτα δεν είχε δημοσιευτεί;\nΝαι, κι όχι μονάχα εκεί…\nΑΥΤΟΣΤι μανία που είχε κι αυτός ο Μικέλης να μη δημοσιεύει τίποτα… Και πού θα τα βρούμε εμείς τα γραφτά του;\n«Γραμματοαγραφία» το έλεγε αυτό…\nΓια τα δικά μας τα βάσανα, δεν τον ένοιαζε, δεν ήθελε τίποτα από την ποίησή του να μαθευτεί, να μείνει: «Ούτε η τωροφημία, ούτε η υστεροφημία με νοιάζουνε».\n(Ακούγεται από το παρασκήνιο η φωνή του ΑΒΛΙΧΟΥ)\nΑΒΛΙΧΟΣΤα ποιήματά μου εβγήκαν από τη φωτιά και εις τη φωτιά θα πάνε!\nΌχι, νόμισα ότι εσείς…\nΌχι, εγώ δε μίλησα… Προσπαθώ να βρω άκρη μ’ αυτό το χειρόγραφο…. Έγραφε πάνω σε μικρά χαρτάκια, σε λογαριασμούς, σε κομμάτια από χαρτοφάκελα, σε μπακαλόχαρτα, όπου έβρισκε…\nΤα ποιήματά μου εβγήκαν από τη φωτιά και εις τη φωτιά θα πάνε…\nΚοντεύω να τελειώσω την καταγραφή… Κάνει πολλή ζέστη σήμερα…\nΠάει, το φάγαμε το καλοκαίρι ψάχνοντας το αρχείο του Μικέλη… Για να δούμε αν θα προλάβουμε την προθεσμία…\nΤο καλοκαίρι έχει μπει για τα καλά… Θυμάστε τι έλεγε ο Μικέλης για το καλοκαίρι;\nΚαλώς το καλοκαίρι μας,\nΚαι φορτωμένο οπωρικά\nΣτάζει ιδρώτα ως το χώμα..\nΜε τα εκλεκτά τα δώρα του\nΑς βρέξουμε το στόμα\nΚι εγκάρδια ας ευλογήσουμε\nΤη φύσι που ως μητέρα μας γνοιάζεται εδώ πέρα\nΦάτε χρυσένιαις μέσπολαις\nΔροσάτα βούσκα, παχουλά,\nΟπού το μέλι στάζουν.\nΚόψτε πεπόνια ζουμερά\nΟπού γλυκά ευωδιάζουν,\nΠου λυώνουνε στο στόμα, κι’ έχουν τον ήλιο χρώμα.\nΜυστήριος ο Μικέλης… Τη μια μες στα αίματα και τη μαύρη δυστυχία, την άλλη λυρικός, να θέλει να ρουφήξει ως το μεδούλι τη χαρά της ζωής.\nΚάπου διάβασα πως αγαπούσε πολύ τον Σολωμό. Μέσα από την απελπισία του ξεπηδούσε μια λαχτάρα, μια αγάπη, μια δίψα για ζωή…\n(σηκώνεται από το γραφείο και βγαίνει μπροστά)\nΕίναι τόσα πολλά μαζί και τίποτα απ’ όλα αυτός ο Μικέλης… Κι εμείς έχουμε μονάχα κομματάκια, σκόρπια κομματάκια χαρτί, απ’ όσα είπε, απ’ όσα έκανε… Κι όμως… Υπάρχει κάτι που το έχουμε χάσει. Που δε θα το βρούμε ποτέ όσο κι αν ψάχνουμε.\nΘα ‘θελα να τον είχα γνωρίσει από κοντά… Όσο περισσότερο σκαλίζω τα χειρόγραφα, νιώθω πως ακούω τη φωνή του.\nΑκούγεται η φωνή του ΑΒΛΙΧΟΥ\nΑΒΛΙΧΟΣΕγώ, κι αν ξέρω να μιλώ\nΝα γράφω κι αν γνωρίζω\nΣτο λέω, δίχως να γελώ\nΚαι να μη γράφω ξέρω.\nΚι εκείνο που καλύτερα\nΚι από τα δυο πασχίζω\nΕίναι συχνά να σιωπώ\nΚαι το χαρτί να σχίζω/\nΘα ‘ θελα να τον είχα γνωρίσει από κοντά… Αυτό μόνο.\n(εν τω μεταξύ μπαίνει ο ΑΒΛΙΧΟΣ χωρίς να τον έχει καταλάβει ΑΥΤΟΣ… Βλέπει ΑΥΤΗΝ της δίνει χειροφίλημα και με νοήματα τη ρωτάει ποιος είναι ΑΥΤΟΣ και τί λέει)\nΦοβάμαι πως δεν θα μπορέσουμε να τον καταλάβουμε ποτέ… Ο Άβλιχος ήταν τα ποιήματά του, ήταν όμως κι οι κουβέντες του… Οι συζητήσεις του… Οι συναναστροφές του… Εμείς έχουμε τα στιχάκια, σαν λουλούδια κομμένα από έναν κήπο. Μα ο κήπος είναι χαμένος, μυστικός… Είναι ο ίδιος, εκείνος, που κατέβαινε στην πλατεία του Ληξουριού άψογος, καλοντυμένος με το καπελάκι του σε σχήμα πεταλούδας, με τη βελάδα του, μ’ ένα κολλάρο άσπρο σκληρό, συναντούσε εκεί τους συμπολίτες του στα καφενεια και πιάναν τη συζήτηση… Και ξεκινούσε ήρεμος, με χαμηλούς τόνους… και μετά γινόταν χείμαρρος, ένας χείμαρρος από λέξεις, εικόνες, επιχειρήματα που κέρδιζε και τον πιο δύσπιστο…\nΣαν τους στίχους μου διαβάζουν\nΠώς κι εκείνος δε γελάει;\nΠώς τα μούτρα του χαλάει;\nΚ’ οι ρυθμοί τονε ταράζουν;\nΜην τυχαίνει εδώ, ίσα , ίσα,\nΌ,τι γίνεται στη λύσσα,\nΠου τη λύσσα ξεκαμπίζει\nΤο νερό που λαμπειρίζει;\nΑΥΤΟΣ αιφνιδιάζεται και απορεί. Πηγαίνει στο τραπέζι του, κοιτάει τα βιβλία του, κοιτάει τον Άβλιχο,\nΕσείς μοιάζετε τρομερά… Δηλαδή είστε ο…\nΝαι, εγώ είμαι ο... Δηλαδή, για την ακρίβεια…\nΜα εγώ είμαι έρημου βράχου μια βρυσούλα,\nΠου έρμη ρέει σ’ έρημο γιαλό\nΚαι ρέει σαν να κλαίη την ερμιά της,\nΚρένει με του πέλαου το βογγητό,\nΚι αν έρθει φτερωτός να πιη διαβάτης.\nΜικελάκης Άβλιχος. Κάνω τον περίπατό μου, άκουσα την κουβέντα σας. Εσείς, ποιοι είστε;\nΜελετάμε το έργο σας.\nΘέλουμε να σας γνωρίσουμε καλύτερα.\nΚαι πού το βρήκατε εσείς το έργο μου; Για να δω… Τα ποιήματά μου εβγήκαν από τη φωτιά και εις τη φωτιά θα πάνε!\nΑΥΤΟΣΤα χειρόγραφά σας δεν πήγανε στη φωτιά. Είναι σ’ αυτόν τον χαρτοφύλακα. (παίρνει από το τραπέζι ένα ντοσιέ).\nΓια, ένα μομέντο. Εγώ τα έδωσα στον Μικέλη το Τζανάτο και του είπα: πάρε ετούτα τα παλιόχαρτα και κάμε τα προσάναμμα…\nΑΥΤΗΟ Τζανάτος δεν τα έκαψε. Τα φύλαξε. Ευτυχώς. Και τα έδωσε στον Αριστείδη το Ρουχωτά. Που έφτιαξε μ’ αυτά βιβλίο με τα ποιήματά σας.\nΚαι πριν από το Ρουχωτά τα είχανε ξαναβγάλει τα ποιήματά σας. Όσα μπορέσανε να βρούνε τότε, δηλαδή…\nΤον προδότη τον συνονόματό μου.. Πού να φανταστώ!\nΜην είσαστε άδικος. Σας φρόντισε σαν αδελφό του όλη σας τη ζωή… Και δεν άντεξε να τα πετάξει στη φωτιά..\nΏστε εσύ μου την έκαμες τη δουλειά, Μικέλη Τζανάτε.. Μα δε θα σε πετύχω καμμιά μέρα εκεί στον άλλο κόσμο; Θα σε περιποιηθώ… Και με ποιο δικαίωμα ψαχνετε εσείς τα χειρόγραφά μου; Απαιτώ να μου τα δώσετε αμέσως… Και ό,τι έψαχνα να ανάψω κάτι κουκουνάρες για ένα ψησταρέλι!\n(πάει να πάρει τον χαρτοφύλακα από ΑΥΤΟΝ – τον τραβούν κι από τις δυο μεριές)\nΔεν μπορείτε να μας το ζητάτε αυτό – ο κόσμος σας αγαπάει μα δε γνωρίζει το έργο σας. Θέλει να σας διαβάσει μα δε βρίσκει τα βιβλία σας. Η επιστήμη θέλει να σας μελετήσει… Χρόνια προσπαθούμε να αναλύσουμε τα ποιήματά σας… Ε\nΦέρτα εδώ σου λέω… (τα παίρνει)\nΕτούτη τη ζωή μας τηνε τρως\nΚυρά επιστήμη στης ζωής την πάλη\nΚαι με τη λαιμαργία του τί και πώς·\nΑΥΤΟΣΚι ενώ μας ρίχνεις ατυχείς στη ζάλη,\nΜας παίρνεις κι απ τον τάφο μας σκληρώς\nΚ’ εκείνο της θρησκείας το προσκεφάλι,\nΠου κεντημένο λέει «Ελπίς – Θεός»\nΚ’ έτσι μας τρως και τη ζωή την άλλη.\nΑΥΤΗΚαι μας αφίνεις μόνη ευδαιμονία,\nΣα μια σκιά, την υστεροφημία·\nΓια λίγους, ως και τούτη χαρισμένη,\nΚι αν θέλης κάμε αλλιώς αν σε βασταίνη.\nΒλέπω τα ξέρετε καλά τα στιχουργήματά μου… Χαρά στην όρεξή σας. Ό,τι μάθατε μάθατε… Εγώ θα τα κάψω. Μονάχος μου!\nΑΥΤΟΣ (βγάζει από την τσέπη του ένα φλασάκι)\nΚαι να τα κάψετε εγώ τα έχω εδώ μέσα φυλαγμένα. Ο κόσμος θα σας μάθει…. Θέλετε δε θέλετε.\nΤι είναι πάλι τούτο; Όλα μου τα ποιήματα εκεί μέσα;\nΟ κόσμος έχει ανάγκη από τα ποιήματά σας… Θυμηθείτε τα δικά σας λόγια:\n«Ο κόσμος… η κοινωνία, είναι από πηλό πηχτόνε»\n(στη δεύτερη φράση, μαζί με τον Άβλιχο)\n«Όσο τον ανακατεύεις (και δύσκολα ανακατεύεται), υπόκειται στο ανακάτεμα. Άμα τον αφήσεις μένει στη θέση του».\nΚαταλαβαίνετε… Σας χρειαζόμαστε. Ο κόσμος σήμερα μοιάζει με πηλό που κανείς δεν τον ανακατεύει. Τίποτα δεν κουνιέται… Γι’ αυτό σας έχουμε ανάγκη. Έχουμε ανάγκη τα λόγια τα δικά σας – τη σκέψη σας. Μια και ήρθατε ως εδώ, καθίστε να μιλήσουμε λιγάκι… Δε νομίζω ότι σας ζητάμε πολλά..\nΚαι γιατί δεν πάτε να βρείτε τον Λασκαράτο; Μπροστά στον Λασκαράτο εγώ είμαι σαν τα λακούβια που βγάνουν αφράλα κι εκείνος είναι οι αλυκές του Κράτους..\nΒρήκαμε κάτι γράμματά σας προς τον Λασκαράτο.\nΑΒΛΙΧΟΣΔηλαδή ανοίγετε και ξένα γράμματα! Τότε είσαστε ή ανάγωγος ή ρουφιάνος.\nΚάποτε, στα νιάτα σας, τα χαλάσατε μαζί του. Και του είπατε να μη σας ξαναστείλει την εφημερίδα του, τον Λύχνο…\nΤα είχε βάλει με τους ριζοσπάστες τότε… Φίλοι, φίλοι, είπαμε, αλλά άμα είσαι φίλος αληθινός πρέπει να λες τα σύκα σύκα και τη σκάφη σκάφη. Εγώ τον Ανδρέα τον θαύμαζα. Πάντα τον συμβουλευόμουνα. Του είχα γράψει και κάτι στίχους. Αλλά όταν η στάση του με λυπούσε, τότε του το έλεγα μπούκα φόρα. Κι αυτός το εκτιμούσε…\nΕσείς δε γράφατε και τόσα πολλά γράμματα, εδώ που τα λέμε. Δε γράφατε πολλά γενικώς.\nΔεν είπαμε; Γραμματοαγραφία…\nΌπως το λες… Γραμματοαγραφία και φιλεντέλεια.\nΔεν το χεις νιώσει; Να είσαι πάνω από ένα κείμενο και να παλεύεις, μέρες, βδομάδες, να βρεις την κατάλληλη λέξη, και μετά να την αλλάζεις ξανά…και ξανά και ξανά γιατί πιστεύεις ότι δεν έχεις βρει την κατάλληλη. Γιατί άλλες εικόνες έχεις μέσα στο μυαλόσου κι οι λέξεις δε φτάνουνε για να την βρεις…\nΝα, βλέπεις για παράδειγμα, αυτή την ωραία δεσποινίδα… Και σπας το κεφάλι σου να βρεις τα λόγια που θα μπορούν να την περιγράψουν;\nΓιατί να σπάσω το κεφάλι μου; Θα έλεγα «μια λαμπρή επιστημόνισσα, μια έξοχη συνεργάτις»\nΚι εγώ θα την έλεγα «Η βασίλισσά μου».\nΜικρούτσικο σπιτάκι χαμηλό\nΕίν’ της βασίλισσάς μου το παλάτι\nΚαι εκεί μέσα σα γιούλιο ντροπαλό\nΚρυμμένη ‘ναι απ’ το βλέμμα του διαβάτη.\nΚι εγώ διαβαίνω εκείθε και δειλά\nΜε τον κρυφό καημό μου το κυττάζω\nΚι ‘αθέλητα, απ’ αγάπη σιγαλά\nΜέσα από την καρδιά μου αναστενάζω.\nΓια βοήθησέ με λίγο κι εσύ, γέρος άνθρωπος είμαι… Εκεί, από Τρίτη στροφή\nΚαι καμαρώνω το βασιλικό\nΟπού το παρεθύρι της στολίζει·\nΚαλότυχο μυρούδι φτωχικό\nΠου το χρυσό της χέρι σε ποτίζει.\nΚι όταν στο χτυπολόημα τ’ αργαλειού\nΚαι το γλυκό κελάηδημα γροικιέται\nΤου πολυαγαπημένου μου πουλιού,\nΚάθε καϋμός αφ’ την καρδιά μου σβυέται\nΚαι του παρεθυριού της τ’ αχνό φως\nΤα βράδυα ν’ αγναντεύω δε χορταίνω·\nΆστρο για εμέ δεν έχει ο ουρανός\nΤόσο γλυκό και τόσο αγαπημένο.\nΚαι λέω: «καλή σου ώρα» εσέ φτωχή,\nΠου, αν έχουν μετρημούς οι κόκκοι του άμμου,\nΈχει κι ο πλούτος που έχεις στην ψυχή\n«ώρα καλή σου» εσέ Βασίλισσά μου.\nΒλέπω πως αγαπάτε πολύ τις γυναίκες. Αλλά στη ζωή μείνατε μόνος σας.\nΌπως τα λες… Λάτρεψα τις γυναίκες σαν ειδωλολάτρης. Και είχα άδικο.\nΈχετε όμως πει και κάτι άλλο: Ο άνδρας είναι ο συλλογισμός. Η γυναίκα ο παλμός.\nΑΥΤΟΣ:Ναι, αλλά και κάτι ακόμα για τη γυναίκα: «Το μέγιστον κακό είναι ότι δεν βλέπει παρά το σήμερον, το συμφέρον της στιγμής. Το πάθος της, το πείσμα της, την εκδίκησίν της. Ο έρως ο αληθής είναι εκεί, προ πάντων, εις το οποίον είναι ξένη. Ο έρως δι’ αυτήν είναι λογαριασμός.»\nΔιαβασμένους σας βρίσκω.\nΆδικο δεν είναι να λέτε πως ο έρωτας για τη γυναίκα είναι λογαριασμός… Πως είμαστε μόνο συμφεροντολόγες; Όχι, δεν μπορώ να το δεχτώ ότι εσείς λέτε κάτι τέτοιο.\nΜάλλον κάποια θα σας πλήγωσε πολύ… Όχι η βασίλισσά σας. Αυτή που σας έκανε να θέλετε να φτάσετε στα άκρα. Ξέρετε τι εννοώ: Μιλώ για την ερωτική σας επιστολή.\nΜα εσύ είσαι θρασύτατος.\nΚαι μού βαλε στο νου να σκοτωθώ\nΓια να τελειώσει κάθε φαωμάρα…\nΚαι δίχως φόβο και χωρίς τρομάρα\nΆρπαξα το ξουράφι να σφαώ\nΚαι τώχα να το χώσω στο λαιμό\nΝα φύγω από του κόσμου τη λαχτάρα.\nΜα δεν ηξεύρω πώς και τι και ποιο\nΚι αντί να κάμω τέτοια ανδραγαθία\nΕβάρθηκα με μας να ξουρισθώ.\nΚαι πέρασε και τούτη η τρικυμία!\nΚι αντί να με θρηνήσης σκοτωμένονε\nΘαρθώ να με φιλήσης ξουρισμένονε.\n΄Ετσι είναι ο έρωτας, περνάει καμμιά φορά, πονάει…και μένει μονάχα ένα παράπονο.\nΑχ κάτι γιασεμιά λησμονημένα!\nΠου ελπίζανε για χάρι τους μεγάλη,\nΣε τρυφερά κι αγαπημένα κάλλη\nΝα μαραθούν επάνω ζηλεμένα!\nΆχαρο και θλιμμένο ριζικό τους!\nΤα πήρε ο αέρας –τά ‘ριξε στη σκόνη!\nΜα εκείθενε με φόβο ξεφυτρώνει\nΦτωχό τραγούδι! Το παράπονό τους!\nΑΥΤΟΣΞέρετε πόσα τέτοια θα μπορούσα να σας ψάλλω;\nΊσως επειδή τα ψάλλατε κι εσείς;\nΊσως επειδή η μοναξιά είναι τόσο έντονη στο έργο σας. Η μοναξιά, κάποιες ματαιωμένες ελπίδες, χαμένες και διαψευσμένες αγάπες. Μυστικά που οι στίχοι σας δε θα μας αφήσουνε ποτέ να μάθουμε\nΕτούτο το ‘γραψα στο mezzo secolo, όταν έκλεισα δηλαδή τα πενήντα μου χρόνια. Μονάχα αυτή την απάντηση έχω να σας δώσω σ’ όλα αυτά που με ρωτάτε:\nΠάει το mezzo secolo λοιπόν\nΚι ένα σκαλί πατούμε παρακάτου\nΠιο ευτυχής ακόμα απ’ το Σαμψών\nΔεν έλαβε ο ποιητής τη Δαλιδά του.\nΚι ίχνη μονάχα αφίνει των χεριών\nΣτίχους πτωχούς εδώ, στο πέρασμά του\nΤρόπαια πόνων, νότες στεναγμών\nΠου κρύβουνε συχνά τα μυστικά του.\nΑυτό έχω να πω μονάχα. Έχετε κάτι άλλο να κουβεντιάσουμε;\nΊσως, να παίρναμε τα πράγματα λίγο με τη σειρά…\nΠολύ σπανίως η ευθεία γραμμή είναι και ο συντομώτερος δρόμος, ή η ευθεία γραμμή δεν είναι πάντοτε ούτε ο ευθύτερος ούτε ο συντομώτερος δρόμος.\nΓεννηθήκατε στο Ληξούρι, το 1844…\nΒεβαίως… Αισίως έχουν περάσει 166 χρόνια…\nΚαι σπουδάσατε στο Πετρίτσειο Γυμνάσιο, στο Ληξούρι, στα χρόνια της αγγλοκρατίας. Τ’ αγαπούσατε τα βιβλία, φαντάζομαι.\nΤ’ αγαπούσα και τ’αγαπώ. Τα βιβλία και λοιπά γραπτά είναι για τους ανθρώπους όπως τα άνθη για τις μέλισσες. Αυτές από αυτά βγάζουν το μέλι. Οι κηφήνες (μπουμπούλοι) τρώνε μόνον. Όλοι εκείνοι που αρέσκονται να γράφουν και δεν επιθυμούν να διαβαζουν είναι σαν τους πολυλογάδες, που θέλουν μόνον εκείνοι να μιλούν.\nΈφηβος συναντηθήκατε και με το ριζοσπαστισμό.\nΉταν αδύνατο να μη συναντηθούμε. Δάσκαλός μου ήταν ο Θόδωρος Καρούσος, στο Πετρίτσειο. Ο Πανάς, ο Ανδρέας ο Μομφερράτος – όλοι τους ήτανε φίλοι μου. Και τι καβγάδες έχω κάνει με το Λασκαράτο για να υπερασπιστώ τους ριζοσπάστες…Δε λέγεται!\nΑΥΤΟΣΚι ύστερα ξεκινάει ένα μακρύ ταξίδι… Σπουδές στην Ευρώπη… Μεγάλο ταξίδι με πολλούς σταθμούς. Σπουδές που δεν τελειώσατε ποτέ.\nΕκείνα που έζησα στην Κεφαλονιά με κάμανε να ταξιδέψω στην Ευρώπη… Όλη εκείνη η φόρα του ριζοσπαστισμού. Η λαχτάρα για αλλαγή. Για την Ένωση από τη μια, αλλά και για την κοινωνική αλλαγή από την άλλη. Ιδέες που έρχονταν στον μικρό μας τόπο από μακρινές επαναστάσεις, στη Γαλλία, στην Ιταλία.. Ήθελα να γνωρίσω από κοντά τις καινούριες ιδέες… Ιδέες που αλλάζανε τον κόσμο -Δεν τελειώνουνε ποτέ αυτές οι σπουδές. Δεν τελειώνουνε με τα διπλώματα.\nΑΥΤΗΚαι πήγατε στη Βέρνη της Ελβετίας… 23 χρόνων – τη χρονιά του μεγάλου σεισμού στην Κεφαλονιά. Τρία χρόνια μετά την Ένωση.\nΚι εκεί γνωρίσατε τον Μιχαήλ Μπακούνιν… Τον μεγάλο θεωρητικό του αναρχισμού. Αυτόν που σας μύησε στην αναρχική θεωρία. Που σας έκανε αναρχικό.\nΔε μας κάνουν μονάχα οι άνθρωποι αυτό που είμαστε. Μα ο κόσμος που ζούμε… Η εποχή μας… Έβραζε η Ευρώπη εκείνη την εποχή. Στις μεγάλες πόλεις τα εργοστάσια ήτανε περικυκλωμένα από τις παράγκες των εργατών, που γίνονταν γρανάζια στις μηχανές των πλουσίων για ένα ξεροκόμματο. Το κεφάλαιο θησαύριζε από τη δουλειά τους. Και τα κράτη μονάχα μαζεύανε φόρους και τους ξοδεύανε σε πολέμους και σε μεγαλεία για τους βασιλιάδες. Η εποχή σε κάνει αυτό που είσαι. Και η συνείδησή σου. Αυτή η φωνή που είναι βαθιά μέσα σου και θλίβεται, δε μπορεί ν’ αντέξει την αδικία.\nΑχ, τη συνείδησί μου τη φτωχή!\nΣυχνά κυττάζοντάς την δακρυσμένη\nΤης λέω λόγια μέσα αφ’ την ψυχή\nΣα μια μικρή παιδούλα αγαπημένη…\nΑχ! Ποιος καταλαβαίνει τη φωνή\nΟπού βαθειάθε βγαίνει πονεμένη!\nΠαρηγοριά μου, ελπίδα μου ορφανή\nΣφόγγισε τη θωριά σου την κλαμμένη.\nΓελάει, καγχάζει γύρω σου η κραιπάλη.\nΣ’ οικτίρει η ευτυχής υποκρισία,\nΠου δοξασμένη ζη και βασιλεύει.\nΜα εσύ αν μικρά θωρής τα μεγαλεία,\nΚαι μόνο αγάπη ο πόθος σου αν γυρεύη,\nΕις τη θερμή μου αναπάψου αγκάλη.\nΑΥΤΟΣΟ Μπακούνιν δεν ήθελε καθόλου κράτος. Ήθελε να εξαφανιστεί. Πίστευε ότι το απόλυτο κακό κρύβεται στην εξουσία. Και η θρησκεία, και οι πόλεμοι, όλα είναι κακά που έρχονται μαζί με το κράτος… Ότι όλοι οι άνθρωποι πρέπει να είναι απόλυτα ελεύθεροι, αδέσμευτοι από κάθε περιορισμό. Κι εσείς…. Πιστεύετε στ’ αλήθεια ότι ο κόσμος θα μπορούσε να λειτουργήσει έτσι;\nΆκουσε να δεις: Η ελευθερία, παντός είδους ελευθερία, είναι το μεγαλύτερο δώρο της ζωής. Ο άνθρωπος πρέπει να ζητεί την ευτυχία του. Και σε τούτο μονάχα δεν αρκεί να είναι ενάρετος και ηθικός. Πρέπει να αγωνιστεί. Να αγωνιστεί ενάντια στην κακία των άλλων… Πρέπει να παλέψουμε λοιπόν. Κι ο λογικός άνθρωπος δεν είναι εγωιστής. Δε γίνεται τύραννος. Δεν καταχράται της δυνάμεώς του. Δεν τυφλώνεται από τα πάθη του. Αυτή είναι η δικιά μου κοσμοθεωρία.\nΚαι η θρησκεία; Έχετε μιλήσει με πολύ σκληρά λόγια…\nΝαι, σ’ εκείνο το χριστουγεννιάτικο ποίημα, που μάλιστα υπογράψατε ως «Αναρχικός» στο «Ζιζάνιον».\nΚι’ ό δράκος, σαν αρνί, Θεός κοιμάται.\nΑύριον άντρας σα ληστής κρεμάται\nΣταυρό του δίνει ο Νόμος πληρωμή\nΠλην άγιο φως στον τάφο του γεννάται.\nΔιάκοι του Βάαλ, δεν είναι δικος σας\nΠου εκήρυξε για νόμο του τη χάρι,\nΕσάς, τιμή σας μόνη το στιχάρι\nΚι είν’ ο θεός σας σαν και σας, μιαρός.\nΕσείς τι καταλαβαίνετε από αυτό το ποίημα;\n-Νέα του κόσμου θέλει οικοδομή- Γι’ αυτό σταυρώθηκε.\nΚι εγώ. Νέα του κόσμου οικοδομή.Κάποτε είχα πει πως ουδεμία θρησκεία πρεσβεύω. Είμαι όμως χριστιανός. Οι άλλες θρησκείες είναι δεσμός της ανθρωπότητας, ο Χριστιανισμός όμως είναι εναγκαλισμος της ανθρωπότητας. Σας αρκεί αυτή η απάντηση;\nΓι’ αυτό κάποιοι σας λένε λίγο αναρχικό και λίγο αριστοκράτη.\nΑυτό το έχω ξανακούσει. Λοιπόν, σου λέω ότι αυτό ότι εν μέρει το βεβαιώνω και εν μέρει το αρνούμαι, διότι η αναρχία είναι άκρατος αριστοκρατία. Και άκρατος. Και αριστοκρατία.\nΑΥΤΟΣΤι σημαίνει τελικά για σας η αναρχία;\nΟι άνθρωποι είναι δεμένοι με τις προλήψεις. Έναν έναν πρέπει να τους λύσεις. Για να λυθεί όμως κάποιος από τις προλήψεις, πρέπει να το θέλει και αυτός ο ίδιος. Αυτό είναι η αναρχία.\nΜήπως όλα αυτά ήταν μονάχα ένα όραμα; Μήπως όλα ήτανε μάταια; Πήγατε και στο Παρίσι… Στον καιρό της Κομμούνας του Παρισιού, το 1871. Και είδατε πού κατέληξε…\nΣε όσους το λένε αυτό έχω μονάχα μία απάντηση: Όσοι δεν εννοούν τον σοσιαλισμόν ομοιάζουν με όσους δεν εννοούσαν τον ηλεκτρισμόν. Ήτανε συγκλονιστικές εκείνες οι στιγμές…\nΜα δε γράψατε ποτέ γι’ αυτές. Δε σκεφτήκατε πως κι εμείς θα θέλαμε να μάθουμε τι συνέβη εκείνες τις μέρες που ο κόσμος πήγαινε ν’ αλλάξει… Και δεν άλλαξε.\nΠοιος είπε πως δεν άλλαξε; Διαρκώς αλλάζει ο κόσμος.\nΗ γνώση και μονάχη να μιλή\nΔίκιο θαν είχε για το κάθε τι,\nΜα ο κόσμος δεν τ’ ακούει και πηλαλάει\nΚι ο πώχει τη φωνή πιο δυνατή\nΕκείνος και στερνά πάντα νικάει\nΤιμόνι που τον κόσμο κυβερνάει!\nΟι νικητές γράφουν την Ιστορία. Μάθετε όσα θέλετε από τα δικά τους τα γραφτά. Αν διαβάσετε ανάμεσα στις γραμμές, θα βρείτε την αλήθεια. Όχι μονάχα τη δικιά τους αλήθεια. Γιατί η Ιστορία προχωρεί ανεξάρτητα από τις βουλές τους.\nΚι ένα χρόνο μετά πήγατε στην Αθήνα, προσπαθώντας να ιδρύσετε έναν πολιτικό σύλλογο. Όλα αυτά τα γεγονότα λοιπόν σας επηρέασαν.\nΟ σπόρος του αναρχισμού είχε περάσει σιγά σιγά και στην Ελλάδα. Όχι μονάχος του. Μαζί με όλες τις καινούριες ιδέες… εκείνες που γεννιούνταν στους δρόμους και στα στέκια των εργατών… Άλλαζε κι η Ελλάδα. Πιο αργά, άλλαζε όμως.\nΉρθατε με φόρα για δράση – μα αυτή σας η προσπάθεια φαίνεται πως δεν πέτυχε. Δεν τα βρήκατε όλοι εσείς – ή μήπως δεν ήτανε πρόσφορο το έδαφος; Έχω διαβάσει κάτι θυμωμένα σας γράμματα…\nΜα εσύ δεν έχεις ούτε ιερό ούτε όσιο. Τέλος πάντων… Στην Ελλάδα είμαστε μόνο δύο κατηγορίες ανθρώπων, εκείνοι που μιλούν και γράφουν και εκείνοι που ακούουν. Κανένας δεν επιχειρεί να κάμει τίποτε από όσα λέγει ή γράφει. Πουλάμε λόγια. Λόγια. Λόγια. Άλλοι τα αγοράζουν. Όλα πασατέμπο, για να σκοτώνουμε τις ώρες μας. Λέγονται πολλά και γράφονται περισσότερα. Ένα πράγμα χρειάζεται. Χρειαζόμαστε νου. Και ο νους είναι εργασία. Και της εργασίας το θεμέλιο είναι η πάστρα. Η καθαριότητα. Απ’ αυτήν πρέπει να αρχίσουμε.\nΑπογοητευτήκατε από την Ελλάδα… Κάποιες φορές την αποκαλέσατε «Βρωμέικο».\nΌποιος θέλει να φτιάξει την Ελλάδα να κοιτάξει να φτιάξει προ πάντων, ή τουλάχιστο να μη χαλάσει τον εαυτό του. Και για την Ελλάδα πρέπει να αποβλέπουμε στο είναι. Στο είναι, και όχι στο θεαθήναι.\nΚαι γυρίσατε απογοητευμένος στην Κεφαλονιά. Και μετά, σωπάσατε… Στα τριάντα τέσσερά σας χρόνια γυρίσατε πίσω. Κι από τότε, δεν ξανακινηθήκατε… Όλη αυτή η ορμή, όλη αυτή η δύναμη από τα ταξίδια σας, φαίνεται πως έσβησε μόλις γυρίσατε στην Ελλάδα.\nΔεν είσαστε πολύ νέος για να τα παρατήσετε; Εννοώ, να σταματήσετε την πολιτική σας δράση. Γιατί συνεχίσατε με το λόγο, με την ποίηση.\nΚι αυτό το έχω ξανακούσει. Σου λέει: Ο Μικελάκης είναι όλο λόγια και μόνον λόγια. Απάντησις. Υπάρχουν λόγια και λόγια, λόγια που παράγουν πράγματα και έργα. Και έργα και πράγματα μόνον για να γίνεται λόγος, λόγια που είναι μόνον φως, και λόγια που είναι μόνον καπνός. Εξάλλου, το είπανε και οι γραφές, εάν δεν πέσει ο σπόρος στη γη και πεθάνει, ή μάλλον αν δεν ταφεί, δεν θα βλαστήσει. Έτσι και η ενέργεια πρέπει να είναι αθόρυβη για να είναι αποτελεσματική. Η φύση είναι διδάσκαλος.\nΚαι κάνατε όπλο σας τη σάτιρα. Φαίνεται πως και στην Κεφαλονιά βρήκατε πρόσφορο έδαφος…\nΞεκίνησα να γράφω ένα μεγάλο ποίημα… Δεν πρόλαβα.\nΤην «Πινακοθήκη της Κολάσεως». Σας πρόλαβε ο θάνατος, όμως. Η πινακοθήκη έμεινε ατέλειωτη.\nΘυμάσαι το προοίμιο; Τώρα να σε δω…\nΤην κόλαση με εικόνες να στολίση\nΕμπήκε στου διαβόλου το κεφάλι\nΚ’ εγύρισε τον κόσμο να ζητήση\nΠρόσωπα, που ν’ αρμόζη εκεί να βάλη\nΜα πουθενά δεν ηύρε να εκτιμήση\nΚακίας βάθος, που να κάνη ζάλη\nΣα στην Κεφαλονιά, και ν’ αγαπήση\nΨυχές σατανικές, φρικώδη κάλλη.\nΚι’ αγγάρεψε κι εμέ φτωχό ζωγράφο\nΠου κάπου είχε δική μου ιδή δουλειά\nΓια της πινακοθήκης τον τεχνίτη\nΓι’ αυτό με πίσσα και με θειάφι γράφω\nΚ’ η Μούσα μου στον άχαρο μπελιά\nΜε την κακή μου τύχη κλαίει και φρίττει.\nΛίγο σκληρά δε μιλάτε για την πατρίδα σας;… Γράφετε «με πίσσα και με θειάφι»… Μού φαίνεται πως αυτό είναι το όπλο σας, από την ώρα που γυρίσατε στην Κεφαλονιά. Αυτή είναι η δικιά σας κομμούνα – η γραφή σας.\nΑΥΤΟΣΗ σάτιρα. Αυτό που έκανε και τον Λασκαράτο γνωστό ως τις μέρες μας. Αυτό που χαρακτηρίζει τη λογοτεχνία στην Κεφαλονιά.\nΏρες ώρες το πιστεύω… Στη σάτιρα την έμπνευση τη δίνει η αηδία. Για τον κόσμο έτσι όπως κατάντησε. Στην πινακοθήκη της κολάσεως πρωταγωνίστρια είναι η αηδία\nΚ’ εσύ αηδία έμπνευση μου δίνεις\nΣε τούτα δω τα λόγια που αραδιάζεις\nΜαύρη χολή από τους στίχους βγάζεις\nΒόηθα τη ρίμα κ’ έρμο μη μ’ αφίνεις.\nΤ’ άσμα σου ψάλλω εκ βαθέων ψυχής\nΠου εγνώρισα του κόσμου τα σιχάματα\nΚ’ είμαι για τούτο κάπως ευτυχής,\nΠου δεν προσφεύγω σε γελοία κλάμματα.\nΚαι πού να στρέψω δίχως εμπροστά μου\nΕσύ να μη φανής Θεά αηδία!\nΕσύ, πώχεις γεμάτη την καρδιά μου;\nΤο κακό χρειάζεται απάντηση – τη δίνει η σάτιρα… Που με τη σειρά της τη γεννάει η αηδία μας απέναντι στο κακό… Μα πρέπει να έχουμε μάτια να το δούμε… Και να καταλάβουμε τον σατιρικό ποιητή. Κι η σάτιρα τότε τρυπώνει μέσα στο κακό, το διαβρώνει, το κάνει σκόνη…\nΑφού εμείς προηγουμένως ως κοινωνία έχουμε κάνει σκόνη τον σατιρικό ποιητή…\nΑυτό είναι απολύτως φυσικό. Γιατί οι τροχοί επάνω στους οποίους κινείται ο ελληνικός κόσμος είναι δυο: φαγωμάρα και φιλαργυρία. Ιδέα κοινού συμφέροντος δεν υπάρχει. Ο καθένας για πάρτη του.\nΑΥΤΗΜιλήσατε πολύ σκληρά για τους ανθρώπους. Δεν σας ενδιέφερε ποτέ να είστε αρεστός στους άλλους… Με αμείλικτο τρόπο στηλιτεύσατε τους χαμερπείς:\nΠρόθυμος δυνατούς να μαμουρεύης\nΣτέκεις εμπρός τους σαν πιστό σκυλί\nΣκυμμένος μαζωμένος να μαντεύης\nΑν έχουν να σου δώσουν προσταγή.\nΚι ενώ βαθειά τα μάτια βασιλεύης\nΔείχνοντας και με τούτο υποταγή\nΤο στόμα ανοίγεις για να κολακεύης\nΚαι για να τρως μονάχα χαμερπή.\nΧαμογελάς στα μούτρα που γελούνε,\nΣουφρώνεσαι εμπρός στους σοβαρούς,\nΚαι συμφωνάς εις ό,τι κι αν γροικησης·\nΚαι μ’ όλα αυτά πολλοί θα σε φθονούνε\nΠώχεις προστάτες φίλους δυνατούς\nΚαι ξέρεις στον αιώνα μας να ζήσης.\nΜα εσείς ποτέ δε χαριστήκατε σε κανέναν. Δε διστάζατε να χτυπάτε εκεί που πόναγε, και να αδιαφορείτε για το τίμημα.\nΑΒΛΙΧΟΣΚριτής εαυτού κανείς. Ο δίκαιος αδικεί τον εαυτό του. Ο άδικος αδικεί τον άλλον.\nΣτηλιτεύσατε την προγονοπληξία που χαρακτήριζε την Ελλάδα εκείνη την εποχή – πάλι πήγατε κόντρα στο ρεύμα…\nΚι αληθινοί Πολιτισμένοι Γάλλοι·\nΠίθηκοι στα έργα, στα λόγια παπαγάλλοι.\nΗ Ελλάδα του τότε… Μήπως και η Ελλάδα του σήμερα;\nΦιλαργυρία, ψεύτικη φιλοπατρία, κακολογία – όλα τα δεινά της εποχής… Εσείς τα χτυπήσατε, σήμερα ακόμα προσπαθεί η χώρα να τα ξεριζώσει από πάνω της.\nΜην ανησυχείτε. Θα τα ξεριζώσει, τώρα που έρχονται εκλογές. Ακούστε αυτή την ιστορία:\nΟ Μαντζουράνης υποψήφιος εν Κεφαλληνία.\nΈνας στην Αλεξάνδρεια ξακουσμένος,\nΠου επλούτησε στο τζόγο με καρπιαίς,\nΚι έξω ντελάλι βγάνει και φωνάζει\n«Για πούλημα ποιος είναι στα χωριά\nΚαι τους πληρώνει κι όλα στα γερά!»\nΚεφαλωνίτες, αν στο πρόσωπό σας\nΦιλότιμο υπάρχει κι ανθρωπιά.\nΑποκριθήτε με το φάσκελό σας\nΣε κείνον που σας πήρε για τραγιά.\nΠετάξτε του στα μούτρα ταις δραχμαίς\nΔείξτε του στην τιμή πως δε σας φτάνει\nΚαι σεις πληρώσετέ τον με φτυσιαίς.\nΜα η σάτιρα πρέπει να είναι σκληρή.\nΘ’ αλλάξει άραγε ποτέ η Ελλάδα;\nΛάμνουμε τόσους χρόνους χωρίς τιμόνι. Όταν έπειτα από τόσον καιρό ανανοηθήκαμε πώς είμαστε ακόμη κοντά στο περιγιάλι, μας εφάνη παράδοξον. Φαίνεται ότι μία από τις φυσικές κλίσεις του ανθρώπου είναι η αγάπη, ο πόθος της εξουσίας, η αρχομανία, ίσως η ισχυρότερη μετά από τις σαρκικές ορμές. Το κουμάντο έρχεται και τούτο, όπως η αγάπη των χρημάτων, αφού με τα χρήματα εξασφαλίζει και αγοράζει κανείς κάθε πράγμα. Και με την εξουσία πάλι μπορεί κανείς να αποκτήσει και το χρήμα, και πολλά να εξασφαλίσει.\nΈχετε μιλήσει και για τα φιλαργυρία.\nΣαν το Χριστό κ’ η φύση αναστημένη\nΣτοργή και ζέσι ολόγυρα σκορπάει,\nΚι από χαρά πάσα πνοή σκιρτάει.\nΚι αγάλλεται όλη η πλάση ερωτεμένη\nΚαι την ανάστασί της τραγουδάει!\nΚ’ ευωδιάζει η πασχαλιά ανθισμένη\nΚι ολούθε αγάπης φίλημα αντηχάει·\nΜόνον Ιούδα εσύ τ’ αργύριά σου\nΜετράς – και δεν ευρίσκεις τη χαρά\nΜήτε σ’ αυτά, και γι’ άλλα διψασμένος.\nΡίψτα λοιπόν και πήγαινε… κρεμάσου…\nΘα σε δεχτή κουνώντας την ουρά\nΟ Μαμωνάς στον Άδη, ενθουσιασμένος.\nΞέρετε, και σήμερα έχουμε πολλούς Ιούδες.. Που μετρούν και εισπράττουν αργύρια, κι άλλους, πολύ πιο πολλούς, που πληρώνουν αυτή τους τη λαιμαργία.\nΚι έχουμε και την Ευρώπη, τους συμμάχους μας, που μας επέβαλε μέτρα οικονομικά, λένε, για το καλό μας. Όπως κάνανε και στα χρόνια σας οι σύμμαχοί μας. Τίποτα δεν έχει αλλάξει.\nΑΥΤΟΣΣαν να γράφτηκαν σήμερα τα ποιήματά σας… Γι’ αυτό θέλαμε να σας μιλήσουμε. Γι’ αυτό θέλαμε ν’ ακουστεί η φωνή σας. Έχουμε ανάγκη από μια «κραυγή περί δικαίου»\nΑφού κατά βαρβάρων Γερμανών\nΔεν θέλησε η Ελλάς να πολεμήση\nΔίκαιον βρίσκω τον αποκλεισμόν\nΚαι δίκαιον από πείνα να ψοφήση\nΜα το φτωχό το ζώον να πεθαίνη\nΤης πείνας, για δική μας μοχθηρία\nΣκεφθήτε το Λαοί πολιτισμένοι·\nΣ’ αυτό, φοβούμαι, γίνεται αδικία.\nΣεις έχετε εταιρείες για τα ζώα…\nΕρεύξομαι προς ταύτας μετά θάρρους\nΕρρέτω ο πταίστης – σώσατε τ’ αθώα\nΤ’ άλογα, τα μουλάρια τους γαϊδάρους\nΔίκαιον όμως ο οίκτος ν’ απλωθή\nΚ’ εις τους εκ του ποιμνίου του Μεσσία,\nΚι αθώους κι αυτούς, δικαίως να τους δεχτή\nΣτην κιβωτό της μέσα η ευσπλαχνία.\nΜα θαρρώ πως πρέπει να φύγω. Ωραία ήταν η κουβέντα σας. Σαν τον παλιό καλό καιρό.\nΜια χάρη ακόμα.\nΝαι, μια χάρη, τελευταία.\nΑΥΤΟΣΘα ‘ θελα να μας πειτε τι σας έπιασε και σατιρίσατε τον Βαλαωρίτη… Τότε, που γράψατε τον «Αμανέ»\nΑυτό ο φίλος μου ο Παναγάκης ο Πανάς επήγε και το δημοσίευσε χωρίς την άδειά μου. Αλλά, ας είναι. Γιατί, απαγορεύεται;\nΜα έναν τόσο μεγάλο ποιητή…. Δε σας συγκινεί η εικόνα του Γρηγορίου του Πέμπτου, δεν σας συναρπάζει το\n«Πώς μας θωρείς ακίνητος;... Πού τρέχει ο λογισμός σου,\nτα φτερωτά σου τα όνειρα;... Γιατί στο μέτωπο σου\nόσαις μας δίδ' η όψη σου παρηγοριαίς κ' ελπίδες;...?»\nΠώς μας θωρείς σαν άλαλος; Πού τρέχει το μυαλό σου;\nΗ φτερωταίς ελπίδες σου της δόξας … τ’ όνειρό σου\nΑκόμη δεν ξεδούλιανε; Ακόμη δεν σε φθάνει\nΑυτήνο το περήφανο του Παρνασσού στεφάνι\nΠου με λαχτάρα σώδωσαν, η νέα γενεά μας,\nΗ άδολη νεότης μας, τ’ αθώα τα παιδιά μας;\nΚαι τα βουνά μας, ως κι αυτά που πάσχουνε πληθώρα\nΚαι χύσαν αίμα, ίδρωτα… εκείνηνε την ώρα\nΠου ακούσαν το μπουζούκι σου τους ήλθε κάτι πράμα\nΣαν αποκάτου… οχ την βαθειά χαρά και θλίψι αντάμα,\nΠ’ ακόμη δεν συνήρθανε και είναι κρύα κρύα\nΣαν μαύρου τάφου μάρμαρο και πάσχουνε αναιμία.\nΚ’ η ελληνίδες φώκιες μας, που πλένε ‘ς τα νερά μας\nΚαι που κη αυταίς αισθάνουνται την εθνικότητά μας,\nΌταν μ’ εκείνη την φωνή τους στίχους σ’ αγροικήσαν\nΌλαις επάνω ‘ς τον αφρό σαν σαϊτάρια εχύσαν,\nΕσκώσαν το κεφάλι του, ετέντωσαν τα’ αυτιά τους\nΚι απ’ την πολλή συγκίνησι, εχλώμιασε’ η θωριά τους.\nΒλέπετε να κάνω καμία σάτιρα; Εγώ υμνώ το μεγαλείο του εθνικού μας ποιητού Βαλαωρίτη… Αλλά…να σας πω, σαν να πέρασε η ώρα… Πρέπει να πάω σπίτι μου… Ο άλλος ο Μικέλης θα έχει έτοιμο το γιόμα.. Κι έχω να του ψάλλω και μερικά που πήγε και σας έδωσε τα χειρόγραφά μου…\nΘα μας τα δώσετε πίσω;\nΗ φωνή σας πρέπει και τώρα ν’ ακουστεί… Ο κόσμος μας δεν έχει αλλάξει. Καθόλου δεν άλλαξε…\nΑΒΛΙΧΟΣ (μικρή παύση. – το σκέφτεται)\nΤι τα θέλεις; Αφού τα έχεις εκεί μέσα…\nΘέλω να θυμούνται οι επόμενοι πως τα γράψατε πάνω σε μικρά, λερωμένα, μουτζουρωμένα κομμάτια χαρτί… Πως η ποίηση γεννιέται με πόνο, με φτώχια, με στέρηση, με πολύ απλά υλικά… Και πως αυτά τα κουρελιασμένα χαρτάκια μπορούν να μας μιλήσουν κατευθείαν στην ψυχή, όσα χρόνια κι αν έχουνε περάσει.\n(τα δίνει στην κοπέλα)\nΟρίστε. Αλλά εγώ πρέπει να φύγω…\nΕυχαριστούμε. Ήταν μεγάλη τιμή…\nΔεν θα σας λησμονήσουμε.\nΑΒΛΙΧΟΣ(κάνει να φύγει, βλέπει τα λουλούδια)\nΚάποτε δεν πρόλαβα να τα μοιράσω… Φρέσκα μου φαίνονται ακόμη, ζωντανά. (στο κοινό). Θα τα μοιραστώ μαζί σας… Τούτη τη φορά, ελπίζω να τα καταφέρω (Κατεβαίνει στο κοινό και μοιράζει ένα ένα τα λουλούδια. Την ίδια στιγμή)\nΑΥΤΗ Απαγγέλλει την ώρα που μοιράζει τα λουλούδια\nΓια αντίδοτο στου κόσμου τα κακά.\nΠρόνοια σπλαχνική κι αγαπημένη\nΧαρίζει αστέρια, μάτια θελκτικά.\nΣ’ αυτά κ’ η Δόξα κλίνει θαμπωμένη.\nΜα ο στίχος που απ’ τη λάμψι τους φωτίζεται\nΜε πόθο στη θωριά τους καθρεφτίζεται.\nΘΕΑΤΡΙΚΑ ΚΕΙΜΕΝΑ ΘΕΑΤΡΟ ΛΟΓΟΤΕΧΝΙΑ


Οι Rumors και οι Aral στο An Club στα Εξάρχεια Δευτέρα, 27 Φεβρουαρίου 2017\nΟι Rumors και οι Aral στο An Club στα Εξάρχεια Newsletter\nΟι Rumors και οι Aral στο An Club στα Εξάρχεια Παρασκευή, 22 Απριλίου 2011 12:45\nΟι Rumors και οι Aral, δύο συγκροτήματα με αρκετά κοντινό ήχο εμφανίζονται για ένα LIVE στο AN CLUB τη Μεγάλη … Τετάρτη 20 Απριλίου 2011. Οι Rumors παίζουν μαζί από το 2009 συνθέτοντας με αρκετά προσωπικό στυλ, δημιουργικό αποτέλεσμα των διαφορετικών μουσικών επιρροών των μελών και κοινωνικά προβληματισμένο στίχο.\nΈχοντας πραγματοποιήσει αρκετές συναυλίες στη Αθήνα, ένα opening στο Δημήτρη Πουλικάκο, και φεστιβάλ στην περιφέρεια, θέλουν να παρουσιάσουν μια πιο προσωπική και ιδιαίτερη ζωντανή εμφάνιση. Στο An Club θα διατεθεί δωρεάν το πρώτο demo CD των Rumors σε μίξη του Ανδρέα Καρκούλια.\nΟι Aral δημιουργήθηκαν το 2008 και παίζουν alternative ατμοσφαιρικό rock. Από τότε έως σήμερα έχουν κάνει μία σειρά από συναυλίες μόνοι τους και με συνεργασίες με τοπικά και περιφερειακά σχήματα. Πρόσφατα άνοιξαν μια συναυλίας του Βασίλη Παπακωνσταντίνου και παίζουν κάθε παρασκευή σε μαγαζί του Ρεθύμνου. Παίζουν και γράφουν κομμάτια στην αγγλική γλώσσα, επηρεασμένοι από τις σημερινές συνθήκες. Οι συνθέσεις τους βρίσκονται στη διαδικασία της ηχογράφησης ενώ στις μισές έχει ολοκληρωθεί η παραγωγή.\nΤοποθεσία An Club, Σολωμού 13-15, Εξάρχεια Ημερομηνία Τετάρτη 20 Απριλίου 2011, οι πόρτες ανοίγουν στις 19.00 Τιμές εισιτηρίων 6 ευρώ Σχετικές ειδήσεις\nΜετά από ένα γεμάτο καλοκαίρι με ταξίδια, συναυλίες, δράσεις, φεστιβάλ και στιγμές αξέχαστες, οι Locomondo επιστρέφουν στην βάση τους, μόνο για λίγο. Δυο Παρασκευές 17 & 24 Φεβρουαρίου «Κάνουν Πάρτι» στο Club του Σταυρού του Νότου… 14.12.2016 14:04


Σούπα Μόντο (Supa Modo) – Νεανικό Πλάνο\nHome Ταινιοθήκη Σούπα Μόντο (Supa Modo)\nΧώρα Παραγωγής: Κένυα, Γερμανία\nΤάσος Μελεμενίδης, lifo.gr\nΑισιοδοξία και θλίψη συνδυάζονται ανοιχτόκαρδα σε ένα υποδειγματικής απλότητας μοντέρνο παραμύθι, που πατά και με τα δύο πόδια του στη γη.\nΟ Likarion Wainaina καταφέρνει με τρόπο απλό να στήσει ένα έργο ρεαλιστικό, με μικρές δόσεις φαντασίας, όχι εκβιαστικά συναισθηματικό, στο επίκεντρο του οποίου βρίσκεται μια πρωταγωνίστρια-μαχήτρια, που με την αισιοδοξία, την παιδική σοφία και το χαμόγελο που πλημμυρίζει κάθε κάδρο, αποτελεί αστείρευτη πηγή έμπνευσης.\nΠαναγιώτης Γκαραβέλας, tetragwno.gr\nΗ 9χρονη Τζο λατρεύει τις ταινίες δράσης και ονειρεύεται να γίνει υπερηρωίδα. Η μεγαλύτερή της επιθυμία είναι να γυρίσει μια ταινία και να πρωταγωνιστήσει σ’αυτήν. Στη φαντασία της ξεχνάει ότι βρίσκεται στο τελικό στάδιο της ασθένειάς της. Όταν η αδερφή της αγανακτεί βλέποντας το εύθυμο κορίτσι να σπαταλάει τον πολύτιμο χρόνο που του απομένει ξαπλωμένο στο κρεβάτι, ενθαρρύνει την Τζο να πιστέψει στις μαγικές της δυνάμεις και πείθει όλους τους συγχωριανούς να την βοηθήσουν να πραγματοποιήσει το όνειρό της.\nModo στην αφρικανική διάλεκτο Κικούγιου (διάλεκτος των Σουαχίλι) σημαίνει άνθρωπος, άτομο, πρόσωπο. Είναι ένα ουσιαστικό ελεύθερο συνδηλώσεωνω σε ότι αφορά την ηλικία ή το φύλο, γεγονός που το καθιστά ιδανικό για το όνομα του alter ego της πρωταγωνίστριας της ταινίας, η οποία έχει δύο αντισυμβατικές ιδιότητες, είναι παιδί και μάλιστα κορίτσι.\nΈτσι, ο τίτλος επιχειρεί μια έμμεση αναφορά στο βασικό θέμα της ταινίας, ότι οποιοσδήποτε μπορεί να είναι ήρωας. Δηλαδή το πρόθημα Super (το οποίο στον τίτλο έχει αποτυπωθεί φωνητικά, όπως θα το προέφερε ένα παιδί της Κένυας) μπορεί να μπει μπροστά απο το όνομα οποιουδήποτε.\nΟ σκηνοθέτης εμπνεύστηκε την ιστορία της ταινίας μετά από την επίσκεψή του στην πτέρυγα των παιδιών με ανίατες ασθένειες του Νοσοκομείου Kenyatta στο Ναϊρόμπι.\nΑνάμεσα στους συμπαραγωγούς της ταινίας βρίσκεται ο Tom Tykwer, ο Γερμανός σκηνοθέτης του Τρέξε Λόλα, Τρέξε.\nΣυμμετοχή στο διαγωνιστικό πρόγραμμα Generation του Φεστιβάλ Βερολίνου\nΒραβείο Καλύτερης Ταινίας, Zlin International Film Festival for Children and Youth 2018\nΒραβείο Καλύτερης Ταινίας, Διεθνές Φεστιβάλ Κινηματογράφου Ολυμπίας για Παιδιά και Νέους 2018\nκαι ακόμη 50 βραβεία σε διεθνή φεστιβάλ!\nPreviousΗ Ορχήστρα Της Ανακύκλωσης (Landfillharmonic)


Ο καταξιωμένος νομικός φιλόσοφος Ντάνκαν Κένεντι στο Megaron Plus | Έθνος\nΟ καταξιωμένος νομικός φιλόσοφος Ντάνκαν Κένεντι στο Megaron Plus\nΠΟΛΙΤΙΣΜΟΣ 02.11.2018 19:27\nΤελευταία Ενημέρωση 02.11.2018 19:39\nΣτο πλαίσιο του κύκλου «Θεωρία στο Μέγαρο: φιλοσοφία, κριτική, ιστορία»\nΤον διακεκριμένο νομικό φιλόσοφο Ντάνκαν Κένεντι υποδέχεται το Megaron Plus την Πέμπτη 15 Νοεμβρίου στις 7 μ.μ. στο πλαίσιο του κύκλου διαλέξεων «Θεωρία στο Μέγαρο: φιλοσοφία, κριτική, ιστορία», που πραγματοποιείται σε συνεργασία με το Ινστιτούτο Ανθρωπιστικών Επιστημών του Κολεγίου Μπέρκμπεκ (Πανεπιστήμιο Λονδίνου).\nΟ διεθνώς καταξιωμένος Αμερικανός ακαδημαϊκός, που είναι ομότιμος καθηγητής Γενικής Φιλοσοφίας Δικαίου στη Νομική Σχολή του Χάρβαρντ, θα παρουσιάσει την ομιλία με θέμα «Συνταγματισμός, μαρξισμός και ριζοσπαστική δημοκρατία» (στα αγγλικά με ταυτόχρονη μετάφραση).\nΤη συζήτηση συντονίζει ο Κώστας Δουζίνας, καθηγητής και ιδρυτής του Ινστιτούτου Μπέρκμπεκ, ο οποίος έχει και την επιμέλεια του κύκλου «Θεωρία στο Μέγαρο: φιλοσοφία, κριτική, ιστορία». Η είσοδος στη διάλεξη είναι ελεύθερη με δελτία προτεραιότητας που θα διανέμονται από τις 5:30 μ.μ.\n«Συνταγματισμός, μαρξισμός και ριζοσπαστική δημοκρατία»\nΟ μαρξισμός και ο συνταγματισμός έδωσαν ζωή στον αγώνα για την κοινωνική και πολιτική δικαιοσύνη και δημιούργησαν γνώσεις και δεξιότητες που είναι τόσο σημαντικές σήμερα όσο ήταν και χθες. Κάθε ένα από αυτά τα ρεύματα σκέψης βρίσκεται σε μια φαινομενική, δίχως τέλος, κρίση ως «θεωρία».\nΣε αυτό το πλαίσιο, η ριζοσπαστική δημοκρατία δεν συνιστά εναλλακτική ή ένα σχέδιο αναδόμησης, αλλά ένα σύνολο προσανατολισμών προς την επιλογή, στα συντρίμμια της θεωρίας όπου η πρακτική πρωτοβουλία είναι παραδόξως παντού. Πάντα με το σύνθημα της συντροφικότητας, η δημοκρατία λέει να συμπαραταχθούμε με τους αποκλεισμένους, ο ριζοσπαστισμός λέει να αναλάβουμε το ρίσκο! Η απαισιοδοξία της διανοητικής αισιοδοξίας της βούλησης.\nΠοιος είναι ο Ντάνκαν Κένεντι\nΕίναι ομότιμος καθηγητής Γενικής Φιλοσοφίας Δικαίου στη Σχολή Νομικής του Χάρβαρντ. Υπήρξε από τα ιδρυτικά μέλη των Κριτικών Νομικών Σπουδών ως διανοητικού κινήματος. Αφού ολοκλήρωσε τη θητεία του στο Ανώτατο Δικαστήριο των ΗΠΑ, το 1971 άρχισε τη συνεργασία του με τη Σχολή Νομικής του Χάρβαρντ, λαμβάνοντας τον τίτλο του καθηγητή το 1976.\nΈχει διδάξει θέματα συμβάσεων, αδικοπραξιών, ιδιοκτησίας, καταπιστευμάτων, ιστορίας της νομικής σκέψης, δικαίου και πολιτικής για τη στέγαση χαμηλού εισοδήματος, σχέσεων Ισραήλ και Παλαιστίνης από νομική σκοπιά, παγκοσμιοποίησης του δικαίου και της νομικής σκέψης και επίσης πολιτικής για το ιδιωτικό δίκαιο. Οι δημοσιεύσεις του έχουν συμβάλει στη νομική και κοινωνική θεωρία, την ιστορία της νομικής σκέψης, τη νομική σημειωτική, το δίκαιο και τα οικονομικά, το δίκαιο των συμβάσεων και τη νομική παιδεία. Μεταξύ άλλων έχει γράψει τα Legal Reasoning: Collected Essays (Davies Group Publishers 2008) και The Rise and Fall of Classical Legal Thought (Beard Books, 1998 ).\nΠέμπτη 15 Νοεμβρίου, ώρα 19:00\nΗ διάλεξη θα γίνει στα αγγλικά\nΠληροφορίες: 210 72.82.333, http://www.megaron.gr.


ΤΕΧΝΗ ΑΠΟ ΤΟΝ ΣΧΕΔΙΑΣΜΟ\nΕΜΠΝΕΟΝΤΑΣ ΝΕΟΥΣ ΚΑΛΛΙΤΕΧΝΕΣ\nΗ Jaguar έθεσε στόχο να ανακαλύψει πέντε από τους καλύτερους εμπνευσμένους καλλιτέχνες και σχεδιαστές στην Μέση Ανατολή και στη Βόρεια Αφρική (γεωγραφική περιοχή MENA) μέσω ενός διαγωνισμού σχεδιασμού με επίκεντρο την XE. Οι συμμετέχοντες επιφορτιζόταν να σχεδιάσουν ένα μοναδικό έργο τέχνης εμπνευσμένο από τη νέα Jaguar XE.\nΠροκαλώντας τους φοιτητές να «απελευθερώσουν τη δημιουργικότητά τους», οι πέντε νικητές επιλέχτηκαν βάσει της εξαιρετικής τους αυθεντικότητας, της τεχνικής και του δυναμικού τους ως φιλόδοξοι καλλιτέχνες και σχεδιαστές από αυτή τη γεωγραφική περιοχή. Οι τελικοί νικητές ήταν οι Ralph Hage, Mustafa Nachar και Caroline Haddad από τον Λίβανο, καθώς και οι Mahaba Abu Hatab από τα Ηνωμένα Αραβικά Εμιράτα και Murad Marouane από το Μαρόκο.\nΗ ΕΜΠΕΙΡΙΑ ΤΟΥ ΒΡΑΒΕΙΟΥ\nΟι νικητές απόλαυσαν ένα μοναδικό ταξίδι στο Ηνωμένο Βασίλειο για μια αξέχαστη εμπειρία Jaguar στην παγκόσμια έδρα της Jaguar Land Rover. Προσκεκλημένοι πίσω από τις κλειστές πόρτες, οι καλλιτέχνες επισκέφτηκαν το Στούντιο σχεδιασμού της Jaguar και το εργοστάσιο της Jaguar στο Solihull, μαθαίνοντας από την ομάδα σχεδιασμού και τους μηχανικούς της Jaguar.


ΟΡΑΜΑ ΔΗΜΟΥ ΛΑΓΚΑΔΑ: Ο ΓΙΑΝΝΗΣ ΤΑΧΜΑΤΖΙΔΗΣ ΑΝΑΚΟΙΝΩΣΕ ΚΑΙ ΕΠΙΣΗΜΩΣ ΤΗΝ ΥΠΟΨΗΦΙΟΤΗΤΑ ΤΟΥ\nΟ ΓΙΑΝΝΗΣ ΤΑΧΜΑΤΖΙΔΗΣ ΑΝΑΚΟΙΝΩΣΕ ΚΑΙ ΕΠΙΣΗΜΩΣ ΤΗΝ ΥΠΟΨΗΦΙΟΤΗΤΑ ΤΟΥ\n<< Η διοίκηση του Δήμου είναι πολύ σοβαρή υπόθεση για να την εμπιστευτούμε χωρίς κριτήρια και το καλύτερο κριτήριο είναι η προσωπική διαδρομή των υποψηφίων.\nΔεν έχουμε περιθώρια για άλλους πειραματισμούς. Δεν έχουμε περιθώρια για λάθος επιλογές.>>.........\nΚαλεί όλους τους Δημότες να έρθουν κοντά του και να συμμετάσχουν στην προσπάθεια για ένα Δήμο ανοικτό, ενωμένο και σύγχρονο.\nΣτην ανοιχτή εκδήλωση της Kυριακής 14 Οκτωβρίου, στην αίθουσα ΚΟΡΩΝΕΙΑ, μπροστά σε πολυπληθές ακροατήριο, κατέθεσε και επίσημα την υποψηφιότητά του για το Δήμο Λαγκαδά :\n<< Αγαπητές συνδημότισσες και συνδημότες, αγαπητοί συμπολίτες του Δήμου Λαγκαδά.\nΔιανύουμε ως χώρα τη δυσκολότερη περίοδο από την μεταπολίτευση και μετά, αντιμετωπίζοντας μια μεγάλη οικονομική κρίση, που δημιουργεί ανασφάλεια και δικαιολογημένο θυμό και οργή στην κοινωνία.\nΑντιλαμβανόμαστε όλοι με δραματικό τρόπο ότι βρισκόμαστε σε μια νέα πραγματικότητα όπου αναθεωρούνται αξίες και προτεραιότητες στην κοινωνία και στη χώρα.\nΤαυτόχρονα είναι μια περίοδος κατά την οποία η τοπική αυτοδιοίκηση καλείται να παίξει έναν αναβαθμισμένο και πολύ σημαντικό ρόλο στη δημόσια ζωή.\nΗ αυτοδιοίκηση είναι το πεδίο όπου μπορούν να γίνουν μικρά και μεγάλα θαύματα αν πραγματικά υπάρχει σχέδιο και κυρίως αντίληψη των προβλημάτων, των προτεραιοτήτων και του τρόπου επίλυσής τους.\nΗ αυτοδιοίκηση ως θεσμός πρέπει να έχει την εμπιστοσύνη των πολιτών, να κρίνεται και να λογοδοτεί για τα πεπραγμένα της και να έρχεται σε αξιοκρατία επαφή με την κοινωνία και τα προβλήματά της, να λειτουργεί με διαφάνεια και αξιοκρατία για το καλό του συνόλου των δημοτών.\nΓνωρίζοντας όλα αυτά αποφάσισα να θέσω την υποψηφιότητά μου ως δημάρχου Λαγκαδά ΜΕ ΔΥΝΑΜΗ ΕΥΘΥΝΗΣ στην κρίση σας, έχοντας τη γνώση και την εμπειρία αλλά και το σχέδιο και την αποφασιστικότητα να εργαστώ για την επίλυση των πολλών και ποικίλων προβλημάτων που αντιμετωπίζει ο τόπος.\nΟι υποψηφιότητες βέβαια δεν πρέπει να είναι αποτέλεσμα μόνο της φιλοδοξίας ή της ματαιοδοξίας των υποψηφίων αλλά να προκύπτουν κυρίως μέσα από την ανάγκη μιας κοινωνίας να βγει από το τέλμα στο οποίο βρίσκεται και να φύγει μπροστά.\nΣε ότι με αφορά έχω αποδείξει ότι το ενδιαφέρον μου για την τοπική αυτοδιοίκηση δεν είναι πρόσκαιρο ή ευκαιριακό, ούτε έχει σχέση με προσωπικά ή ιδιοτελή συμφέροντα.\nΕίμαι πιστός στις βασικές αρχές της αυτοδιοίκησης όπως είναι η διαφάνεια και ο έλεγχος, η συμμετοχή και η συνεργασία, η διαβούλευση, η αποτελεσματικότητα και η καινοτομία που είναι απαίτηση των σύγχρονων κοινωνιών.\nΜε τις βασικές αυτές αρχές θα απευθυνθούμε εγώ και οι συνεργάτες μου προς τους πολίτες του Δήμου Λαγκαδά, μέσα από ένα συνδυασμό που θα προέρχεται από όλους τους ιδεολογικούς χώρους. Στόχος μου είναι να δώσουμε ένα κινηματικό χαρακτήρα, να απελευθερώσουμε δυνάμεις της κοινωνίας και να στελεχώσουμε ένα ψηφοδέλτιο με ανθρώπους ικανούς και με διάθεση προσφοράς προς το τόπο.\nΗ νέα δημοτική αρχή που θα προκύψει από τις εκλογές του Μαΐου 2019 θα έχει να αντιμετωπίσει πολλά και δυσεπίλυτα προβλήματα σε ένα τεράστιο Δήμο με διαφορετικά τοπικά χαρακτηριστικά και προτεραιότητες. Δεν τρέφουμε αυταπάτες, γι' αυτό και το πρόγραμμα που θα καταθέσουμε σύντομα για διαβούλευση θα είναι σύμφωνο με την πραγματικότητα.\nΠρόθεσή μας είναι να παρουσιάσουμε ένα πρόγραμμα ρεαλιστικό και υλοποιήσιμο γνωρίζοντας τις πολύ περιορισμένες δυνατότητες στην οικονομική κατάσταση που βρίσκεται σήμερα ο Δήμος.\nΘα διευρύνουμε την συμμετοχή του πολίτη στις τοπικές αποφάσεις, εμβαθύνοντας στη δημοκρατία, αναδεικνύωντας το ρόλο της κοινωνίας των πολιτών, των κοινωνικών οργανώσεων και του εθελοντισμού.\nΣτην κατάσταση που βρίσκεται σήμερα ο Δήμος, αδυνατώντας να ανταποκριθεί και στις πιο απλές και αυτονόητες υποχρεώσεις προς τους δημότες αυτό που χρειάζεται κυρίως είναι η ΤΑΞΗ σε όλα. Αυτά που υποθέτουμε ή φανταζόμαστε για τα οικονομικά του δήμου χωρίς καμία αντιπολιτευτική διάθεση, μπορεί να αποδειχθούν παρανυχίδα μπροστά σε αυτά που πραγματικά θα συναντήσουμε και ελπίζω να μην επιβεβαιωθούν οι περίεργες φήμες που πλανώνται πάνω από το Λαγκαδά.\nΠρώτο μέλημά λοιπόν, θα είναι η αποτύπωση της πραγματικής κατάστασης σε όλες τις δομές και λειτουργίες του Δήμου και στη συνέχεια ο σωστός προγραμματισμός και στοχευμένες δράσεις με προτεραιότητα στα καθημερινά προβλήματα των δημοτών.\nΗ ανάπτυξη της περιοχής είναι το ΟΡΑΜΑ ΜΑΣ. Είναι πρωτεύον ζήτημα για μας. Στόχος μας είναι η αξιοποίηση όλων των πλεονεκτημάτων που έχει η περιοχή μας. Χρέος μας είναι να διαφυλάξουμε τον ιστορικό και περιβαλλοντικό πλούτο που διαθέτουμε. ΈΧΟΥΜΕ θέσεις για τον τρόπο διοίκησης του δήμου ώστε οι υπηρεσίες που παρέχονται να είναι περισσότερο ευέλικτες και αποτελεσματικές από την κορυφή της πυραμίδας μέχρι τη βάση. Έχουμε θέσεις για την αγροτική παραγωγή και μεταποίηση, για το κοινωνικό πρόσωπο του δήμου προς τους αδυνάτους, για την παιδεία, τον αθλητισμό και τον πολιτισμό, την τουριστική ανάπτυξη της περιοχής με επίκεντρο την ντροπή του Δήμου Λαγκαδά που είναι τα ιαματικά λουτρά, το περιβάλλον και την καθαριότητα, τη χρήση νέων τεχνολογιών.\nΓια την πραγματοποίηση όλων αυτών που οραματιζόμαστε για τον τόπο μας θα αναζητήσουμε επιπλέον πόρους από την κεντρική εξουσία, αλλά και από την περιφέρεια και από ευρωπαϊκά προγράμματα.\nΦίλες και φίλοι, στις προσεχείς δημοτικές εκλογές καλούμαστε να επιλέξουμε αυτούς που θα διοικήσουν το Δήμο για τα επόμενα τέσσερα χρόνια. Οι επιλογές που θα κάνουμε θα είναι καθοριστικές τόσο για εμάς όσο και για το μέλλον των παιδιών μας. Θα χρειαστεί να κάνουμε την υπέρβαση επιλέγοντας αυτούς που γνωρίζουν, που θέλουν και μπορούν να αξιοποιήσουν τις δυνατότητες του Δήμου και όχι αυτούς που θα παραμείνουν απλοί θεατές στα καθημερινά προβλήματα. να επιλέξουμε αυτούς που μπορούν να κάνουν ρήξεις χωρίς να τους ενδιαφέρει το πολιτικό τους μέλλον. Δεν έχουμε περιθώρια για άλλους πειραματισμούς. Δεν έχουμε περιθώρια για λάθος επιλογές.\nΜε ρωτούν για τον νέο εκλογικό νόμο και για τις συνέπειες σε ότι αφορά τη διοίκηση του Δήμου. Η απάντηση είναι ότι δεν με ενδιαφέρει κανένας εκλογικός νόμος. Στόχος μου δεν είναι η καρέκλα, δεν θαμπώθηκα ποτέ από την εξουσία, δεν με ενδιαφέρει η νομή της εξουσίας. Δεν έρχομαι απλά να διαχειριστώ, δεν έρχομαι να ''τακτοποιήσω'', έρχομαι για να χτίσω. Θα συνεργαστώ με όλες τις δυνάμεις εκείνες που πραγματικά ενδιαφέρονται για την πρόοδο του δήμου προκειμένου να αρχίσει να πνέει άνεμος αισιοδοξίας στον τόπο μας.\nΟδηγοί μου θα είναι οι αρχές μου, οι αξίες μου, οι ιδέες μου χωρίς συμβιβασμούς όπως έκανα πάντοτε, χωρίς να δημιουργώ θόρυβο, χωρίς να σηκώνω σκόνη γύρω από το όνομά μου όπως έκανα πάντοτε, χωρίς επικοινωνιακά παιχνίδια όπως έκανα πάντοτε, αλλά ΜΕ ΔΥΝΑΜΗ ΕΥΘΥΝΗΣ.\nΑγαπητοί φίλοι και φίλες, αν θέλαμε να αποτυπώσουμε την πραγματική κατάσταση που επικρατεί σήμερα στο δήμο με ιατρικούς όρους θα λέγαμε ότι ο Δήμος σήμερα βρίσκεται σε κώμα, και για να ανανήψει χρειάζεται συνεργασία δυνάμεων αλλά κυρίως γιατρό και μάλιστα γιατρό καρδιολόγο. Γι' αυτό και θέτω την υποψηφιότητά μου στην κρίση σας και σας ζητώ ΜΕ ΔΥΝΑΜΗ ΕΥΘΥΝΗΣ, να με εμπιστευθείτε, να συνταχθείτε με την προσπάθειά που σήμερα αρχίζει για ένα δήμο ππου θα είμαστε υπερήφανοι που θα είμαστε δημότες. Για ένα δήμο στην υπηρεσία των δημοτών με διαφάνεια, με όραμα, με αξιοκρατία, με αποτελεσματικότητα. ΜΑΖΙ ΠΡΟΧΩΡΑΜΕ ΜΕ ΔΥΝΑΜΗ ΕΥΘΥΝΗΣ.>>


H «Παράδοση...αλλιώς» παρέα με τη ΔΩΔΩΝΗ και τον Χρήστο Μπάρκα\nΤετάρτη, 11 Δεκέμβριος 2019 16:47\nΗ νέα YouTube σειρά της εταιρείας για αγαπημένες παραδοσιακές συνταγές που μαγειρεύονται...αλλιώς!\nΣε συνεργασία με τον Χρήστο Μπάρκα προχώρησε η ΔΩΔΩΝΗ, κορυφαία γαλακτοβιομηχανία της Ηπείρου, για την δημιουργία της νέας YouTube σειράς «Παράδοση...αλλιώς», μίας σειράς που ξεχωρίζει για τη δημιουργικότητα και την πρωτοτυπία της.\nΜε πρωταγωνιστές τον Χρήστο και τα αγαπημένα προϊόντα ΔΩΔΩΝΗ, η νέα YouTube σειρά «Παράδοση...Αλλιώς» αποτελείται από 12 mini επεισόδια. Ήρθε για να εμπνεύσει το κοινό να δημιουργεί αγαπημένες παραδοσιακές συνταγές με μικρές παραλλαγές, είτε διατηρώντας την διαχρονική γεύση με μία πρωτότυπη κι εντυπωσιακή εμφάνιση, είτε συνδυάζοντας διαφορετικά υλικά για να προκύψει μία άλλη εκδοχή της κάθε παραδοσιακής συνταγής.\nΜε αυτά τα υπέροχα προϊόντα έχει μεγαλώσει και ο Χρήστος, ο οποίος είναι από τα Γιάννενα και λατρεύει την ελληνική παραδοσιακή κουζίνα. Στην «Παράδοση...αλλιώς» λοιπόν, ο ίδιος μαζί με την ΔΩΔΩΝΗ, αποδεικνύουν πως όταν υπάρχει όρεξη και αγάπη, ακόμα και οι πιο φανταστικές μαγειρικές ιδέες μπορούν να πραγματοποιηθούν.


Περιγραφή της ζωγραφικής του Arkhip Kuindzhi «Η Στέπα» - ΠΙΝΑΚΕΣ ΖΩΓΡΑΦΙΚΗΣ - 2022\nΠεριγραφή της ζωγραφικής του Arkhip Kuindzhi «Η Στέπα»\nΟ Arkhip Kuindzhi δεν είναι ένας απλός ζωγράφος. Αυτός είναι ένας καταπληκτικός καλλιτέχνης, φιλημένος από τον Θεό, ο οποίος είχε ένα τόσο φανταστικό σκάφος πώς να δουλεύει με χρώμα, φως σε καμβά. Η μαγεία της τέχνης του είναι ότι χρησιμοποίησε επιδέξια χρώματα και, φυσικά, χρώμα και φως. Ναι, τόσο επιδέξια που μερικές φορές φαινόταν ότι ήταν κάποιο είδος μαγείας.\nΕδώ, για παράδειγμα, δύο καμβάδες με θέμα "Στέπα". Το πρώτο είναι ένα απλό τοπίο της ουκρανικής στέπας. Κάπου στο βάθος μπορείτε να δείτε το χωριό και γύρω του μια ατελείωτη στέπα με κίτρινο-ανοιχτό καφέ χρώμα. Στο προσκήνιο είναι ένα αγκάθι και γρασίδι που είναι ήδη ελαφρώς λουσμένο στον ήλιο. Και φυσικά, ένας ατελείωτος ουρανός, με σύννεφα και ένα είδος ακόμη και μοβ μπλε. Επηρεάζει την κλίμακα του καμβά και την έκταση της στέπας.\nΑλλά ο δεύτερος καμβάς, αυτό είναι μόνο ένα από αυτά τα θαύματα. Τοπίο της στέπας, αλλά την άνοιξη. Όταν το γρασίδι μόλις εμφανίστηκε και ακόμα νεαρό πράσινο. Και εδώ έρχεται η μαγεία του καλλιτέχνη. Ο ουρανός είναι λίγο γκρίζος, πρωί. Μια πρωινή αύρα περπατά στο έδαφος και το γρασίδι απλώνεται σε κύματα κατά μήκος της στέπας, αισθάνεται σαν η στέπα να κινείται, να ταλαντεύεται, να ζει.\nΠαίρνετε ακόμη και την αίσθηση ότι ακούτε αυτό το αεράκι. Και φυσικά, πάλι κλίμακα, μόνο αυτή τη φορά υπάρχει μια καθαρή στέπα. Τίποτα δεν παρεμβαίνει στη φύση, μόνο η ίδια, μόνο η ανάσα της.\nΟ Arkhip Kuindzhi δεν είναι ένας απλός ζωγράφος τοπίου. Όλα τα έργα του είναι γεμάτα ειλικρινή φύση και το πιο σημαντικό είναι η αγάπη της καλλιτέχνης για αυτήν. Βασικά, περιέγραψε τους Ουκρανούς ανοιχτούς χώρους στους καμβάδες του, καθώς αυτός ο ίδιος θα είχε έρθει από εκεί.\nΈνας από τους καλύτερους πίνακες του, «Ο Δνείπερος τη Νύχτα», συγκλόνισε το κοινό. Αλλά το πιο ενδιαφέρον είναι ότι έδειξε αυτόν τον καμβά σε μία μόνο έκδοση. Ήταν απλώς μια έκθεση ενός καμβά. Και το κοινό περπάτησε και θαύμαζε την ομορφιά της. Ακριβώς, όπως αυτοί που παρουσιάζονται καμβάδες, ειδικά το τελευταίο, κάτω. Αυτός ο καμβάς πρέπει να δει και να απολαύσει την ομορφιά.\nVasnetsov Ζωγραφική Guslyary\nΔες το βίντεο: Ρέμπραντ: Αυτοπροσωπογραφίες (Ιούνιος 2022).\nBravo, μια υπέροχη ιδέα\nΣυγγνώμη για την παρέμβασή μου… Καταλαβαίνω αυτήν την ερώτηση. Μπορεί να συζητηθεί.\nΣε αυτό είναι κάτι. Ευχαριστώ για τη βοήθεια σε αυτήν την ερώτηση. Δεν το ήξερα.\nΔέσμεστε ένα σφάλμα. Προτείνω να συζητήσουμε. Γράψτε μου στο PM, θα επικοινωνήσουμε.\nΠεριγραφή του "Καλάθι για Hay" του John Constable\nΠεριγραφή του πίνακα "Triumph" του Vasily Vereshchagin\nCopyright 2022 \_ Περιγραφή της ζωγραφικής του Arkhip Kuindzhi «Η Στέπα»...


Sony KD AF8 - OLED σαν media player - Σελίδα 4\nSony KD AF8 - OLED σαν media player\nΘέμα: Sony KD AF8 - OLED σαν media player\n12-02-2019, 12:12 #31\nRe: Sony KD AF8 - OLED σαν media player\nΩς νέος ενδιαφερόμενος αγοραστής της Sony AF8 ήθελα να ρωτήσω αν η εν λόγω tv μπορεί να παίζει ταινίες 4Κ μαζί με τους υπότιτλους μεγέθους 60GB και άνω από τις θύρες usb που έχει ή χρειάζεται κάποιος εξωτερικός player.\n12-02-2019, 14:20 #32\nΑναλόγως τι θέλεις ...\nΑν θέλεις προβολή και σε πανί ,παιχνίδια ,HD format σε ήχο αλλά και ultra Blu Ray player τότε και μόνο θα χρειαστείς εξωτερικό player .\nΑν πάλι μπορείς να συμβιβαστείς με απλό Dolby DTS εδώ ανάλογα με την δυνατότητα του AV σου μπορείς να πάρεις ήχο που ούτε καν το περίμενες αρκεί το αρχεία σου να είναι με μεγάλο bitrade.\nΌσον αφορά την ποιότητα της εικόνας είναι σε άλλο επίπεδο μιας και δεν ασχολείσαι με τα σωστά media dada και frame.\nΚλειδώνει κανονικά όχι μόνο σε sd ,HD αλλά και σε 4K μεHDR αρχεία μεγαλύτερα από 60 GB δίχως πρόβλημα αλλά του κουμπώνεις σκληρούς όσους θέλεις τους δέχεται όλους ακόμη και από το δύκτιο που δοκίμασα .\nΠιο ολοκληρωμένος εσωτερικός player αυτήν στιγμή με δυνατότητες πληροφορίας στις ταινίες στα ελληνικά αλλά και στα όσα αναφέρω πιο πάνω τουλάχιστον μέχρι στιγμής είναι ARCHEOS κατεβάζει τους υ@@@@ όπως και το Kodi στο codec όμως dts γιόκ .\nΠροφανώς γιατί η Sony έχει βάλει το χεράκι της και δίνει αυτήν δυνατότητα στο ARCHEOS....Τουλάχιστον μέχρι στιγμής γιατί με τις αναβαθμίσεις ποτέ δεν ξέρεις .\n8668685E-6DA7-484E-955F-B2C37543B998.jpg (146.0 KB, 197 views)\n2081D623-7E3E-440D-8EC0-AA9D51B47B01.jpg (106.8 KB, 188 views)\n12-02-2019, 17:39 #33\nΟκ, αυτό ήθελα να μάθω γιατί ο υπολογιστής μου ενώ μπορεί να παίξει 3D υλικό άνω των 60GB, όσον αφορα υλικό 4Κ τα καταφέρνει έως 15-20GB, από εκεί και πάνω αρχίζει και κολλάει!!!\n16-02-2019, 23:21 #34\nΤελικά συγκρίνοντας το Kodi με το Archos τι είναι καλύτερο ως προς την ποιότητα εικόνας και ήχου για 4K ταινίες ???\n17-02-2019, 13:30 #35\nΕίναι προφανές ότι σαν ολοκληρωμένο player μέχρι στιγμής η Sony την έχει δώσει στο ARCHEOS μιας και παίζει όλα τα αρχεία ακόμη και τα απαιτητικά 4K hevc με HDR και έχουμε ήχο στα codec dts και Dolby.\nΕίναι εφάμιλλο με το KODI στην ποιότητα της εικόνας αλλά το πρόβλημα του kodi είναι ότι έχουμε ήχο stereo στο dts αν και έχω προβεί στις κατάλληλες ρυθμίσεις .\nΣτα υπόλοιπα player που έχω δοκιμάσει υπάρχουν θέματα ...VLC ,MX player κτλ τα θέματα αυτά όμως υπήρχαν και στην προηγούμενη έκδοση του antroit.\nΑπό την άλλη όμως το ARCHEOS δουλεύει απροβλημάτιστα και στα σωστά frame κλειδώνει με HDR αλλά και στα codec του ήχου .\nΧθές, 22:38 #36\nMaki γιατί όταν παίζω ταινίες μέσω usb χρησιμοποιώντας τον Archos τα περιγράμματα της ταινίας, πάνω και κάτω είναι γκρι σκούρο και όχι κατάμαυρο;; Ενώ όταν παίζω το ίδιο βίντεο με Kodi είναι κανονικά μαύρο !\nΧθές, 23:53 #37\nΔεν υπάρχει τέτοιο θέμα ... κοίταξε μην τυχόν υπάρχουν άλλες ρυθμίσεις στην λειτουργία εικόνας -ρυθμίσεις .\nΚαι τα δυο είναι ισοδύναμα στην ποιότητα της εικόνας μεHDR αν έχεις αυτά τα αρχεία 4Κ ακόμη σε αρχεία 1080p .\nΕδώ έχεις να κανείς με τα ίδια media dada μιας και την επεξεργασία της εικόνας την αναλαμβάνουν οι επεξεργαστές της τηλεόρασης.\nΑναβάθμιση στο Kodi στην έκδοση 18.1 συνεχίζεται το πρόβλημα στον ήχο στο codec dts .\nΣτο ARCHEOS κανένα πρόβλημα .\nΣήμερα, 16:04 #38\nΕμένα πάντως στο Archos προσπαθώντας να παίξει ταινία από usb μου έβγαλε ενημέρωση ότι δεν υπάρχει ήχος διότι είναι σε DTS και δεν υποστηρίζεται, ενώ ο Kodi το έπαιξε κανονικά!!!


home,paged,page-template,page-template-blog-masonry,page-template-blog-masonry-php,page,page-id-3278,paged-4,page-paged-4,cookies-not-set,eltd-core-1.1.2,flow child-child-ver-1.0.0,flow-ver-1.5,eltd-smooth-scroll,eltd-smooth-page-transitions,ajax,eltd-blog-installed,page-template-blog-standard,eltd-header-type2,eltd-sticky-header-on-scroll-down-up,eltd-default-mobile-header,eltd-sticky-up-mobile-header,eltd-dropdown-default,wpb-js-composer js-comp-ver-5.6,vc_responsive\nΠολλές φορές τείνουμε να θεωρούμε δεδομένα και αυτονόητα κάποια πράγματα στις μεταξύ μας σχέσεις. Ειδικά αν γνωριζόμαστε με το άλλο άτομο πολλά χρόνια, τότε πιστεύουμε ότι είναι δεδομένο ότι θα είναι εκεί για εμάς όποτε και όταν τον χρειαστούμε. Οι σχέσεις μας με τα άτομα...\nΕίναι μεγάλη ευλογία στο τέλος μιας κουραστικής μέρας να νιώθεις θετικά συναισθήματα να σε πλημμυρίζουν. Στους ρυθμούς τους τρελούς και τους αγχωτικούς στους οποίους καλούμαστε να ζήσουμε καθημερινά, αν δεν βιώνουμε και θετικά συναισθήματα, πώς θα παίρνουμε δυνάμεις να αντιμετωπίσουμε τις διάφορες αντιξοότητες που μπορεί...\nΤο φαγητό είναι πολύ σημαντικό για την επιβίωση μας, όμως στις ανεπτυγμένες κυρίως χώρες που ακόμα είναι προσβάσιμο σε πολύ κόσμο, έχει πάρει άλλο ρόλο στη ζωή μας. Έχει ξεπεράσει το να είναι απλά ένα μέσο που μας εξασφαλίζει την επιβίωση μας και έχει λάβει...\nΤο νούμερο 13 ποτέ δεν ήταν κάτι γρουσούζικο για εμένα, αδιάφορο θα έλεγα μέχρι τουλάχιστον πριν 16 χρόνια. Ήμουν ακόμα στο 2ο έτος των σπουδών μου όταν σε γνώρισα και μπήκες για τα καλά στη ζωή μου. Μόλις 19 χρονών χωρίς πολλές ερωτικές εμπειρίες. Πάντα...\nΠόσο πολύ δύσκολο είναι η διαχείριση της απώλειας των αγαπημένων μας προσώπων,ειδικά όταν η ζωή δεν ήταν κ πολύ γενναιόδωρη μαζί τους! Όταν χάνεται η αξιοπρέπεια των αγαπημένων μας ανθρώπων μας πονάει τόσο πολύ που σκεφτόμαστε το θάνατο τους ως λύτρωση. Πρέπει όμως να τους...\nΤι είναι αυτό που μας κάνει να...\nΣυχνά ακούμε τους γονείς να παραπονιούνται ότι τα παιδιά τους, τους αποκαλούν με το όνομα τους και όχι μαμά ή μπαμπά. Το τι μπορεί να δηλώνει αυτό για τη σχέση γονέα-παιδιού, εξαρτάται από πολλούς παράγοντες, όπως η ηλικία του παιδιού, αν έχει γίνει κάποια πρόσφατη...\nΟ σύγχρονος τρόπος ζωής με του...


Τέσσερις νέοι θεματικοί Αντιπεριφερειάρχες στην Περιφέρεια Αττικής με απόφαση του Περιφερειάρχη Γ. Πατούλη - sepolia.net\nΓ. Πατούλης: «Τα επόμενα τέσσερα χρόνια θα δουλέψουμε όλοι μαζί με στρατηγική, σύνθεση, ενότητα και προσήλωση στο καθήκον για την ανάπτυξη της Αττικής μας»\nΜε απόφαση του Περιφερειάρχη Αττικής Γ. Πατούλη ορίστηκαν τέσσερις νέοι θεματικοί Αντιπεριφερειάρχες.\nΕιδικότερα η περιφερειακή σύμβουλος Ελένη Δουνδουλάκη αναλαμβάνει Αντιπεριφερειάρχης Πολιτισμού, η περιφερειακή σύμβουλος Μαρία Κουρή Αντιπεριφερειάρχης για θέματα Ηλεκτρονικής Διακυβέρνησης, ο περιφερειακός σύμβουλος Βασίλης Γιαννακόπουλος Αντιπεριφερειάρχης Μεταφορών και Επικοινωνιών και ο περιφερειακός σύμβουλος Αθανάσιος Βαθιώτης, Αντιπεριφερειάρχης Δημόσιας Υγείας.\n«Στόχος μας είναι όλοι μαζί, ενωμένοι, να αναβαθμίσουμε την Αττική μας και να τη βάλουμε σε τροχιά\nανάπτυξης. Τα επόμενα τέσσερα χρόνια θα δουλέψουμε με στρατηγική, σύνθεση, ενότητα, προσήλωση στο καθήκον και όραμα. Στην προσπάθεια αυτή δεν περισσεύει κανείς, ο καθένας αναλαμβάνει συγκεκριμένες αρμοδιότητες και ευθύνες. Οφείλουμε να είμαστε επιτελικοί, γρήγοροι και αποφασιστικοί με στόχο την παραγωγή έργου προς όφελος των πολιτών. Προς την κατεύθυνση αυτή ως μια πολύ καλά οργανωμένη ομάδα, αξιοποιούμε τις γνώσεις και την εμπειρία του κάθε συνεργάτη μας ξεχωριστά. Εύχομαι καλή δύναμη και επιτυχία στα νέα τους καθήκοντα».


Νέα δεδομένα στο εσωτερικό του Skoda Enyaq iV - AutoGreekNews\nΑρχική » Νέα δεδομένα στο εσωτερικό του Skoda Enyaq iV\nΝέα δεδομένα στο εσωτερικό του Skoda Enyaq iV\nΤα πρώτα σκίτσα από το εσωτερικό του πρώτου αμιγώς ηλεκτρικού μοντέλου της, που βασίζεται στην πλατφόρμα MEB παρουσίασε η Skoda, του Enyaq iV, το οποίο θα αποτελέσει τη ναυαρχίδα της μάρκας.\nΑκόμα η Skoda δεν ανακοίνωσε τις εξωτερικές του διαστάσεις, ωστόσο αναφέρει ότι θα έχει μικρότερο μήκος από τη νέα Octavia των 4.689 χλστ., όμως οι χώροι που θα προσφέρει να είναι ανάλογοι του Kodiaq. Η παγκόσμια πρεμιέρα του Enyaq iV θα γίνει την 1η Σεπτεμβρίου, στην Πράγα και μέχρι τότε θα ανακοινώνονται νέα στοιχεία.\nΤο ταμπλό, όπως μπορούμε να το δούμε μέσω των σκίτσων, εμφανίζει κάποιες ομοιότητες με εκείνο της νέας Octavia (όπως και το τιμόνι). Επίσης, ξεχωρίζει η πολύ μεγάλη κεντρική οθόνη του συστήματος infotainment των 13 ιντσών (θα υπάρχει και head-up display), ο ψηφιακός πίνακας οργάνων και τα λίγα φυσικά κουμπιά που βρίσκονται στην κεντρική κονσόλα. Κάτω από αυτή θα υπάρχει επιπλέον αποθηκευτικός χώρος, ενώ το πορτ μπαγκάζ θα ξεκινάει από τα 585 λίτρα.\nΧάρη στην πλατφόρμα MEB, το εσωτερικό του Enyaq iV δεν θα έχει κεντρικό τούνελ μετάδοσης, όπως σε ένα αυτοκίνητο με θερμικό κινητήρα, πράγμα που ευνοεί τους χώρους, ειδικά στο πίσω τμήμα της καμπίνας. Η Skoda θα προσφέρει στο Enyaq iV για πρώτη φορά επιλογές σχεδιασμού, αντί για τις συνήθεις γραμμές εξοπλισμού. Μεταξύ των επιλογών θα είναι οι επενδύσεις καθισμάτων από 40% μαλλί και την σφραγίδα της Woolmark και το υπόλοιπο 60% θα είναι ένα μείγμα πολυεστέρα από ανακυκλωμένες φιάλες PET. Μια ιδιαίτερη διακοσμητική επένδυση θα εκτείνεται σε όλο το πλάτος του ταμπλό μέχρι τα πάνελ των θυρών, ενισχύοντας την αίσθηση του χώρου. Επίσης, κάτω από την κεντρική οθόνη, υπάρχει μια προέκταση με μαλακό υλικό που χρησιμεύει να για ακουμπάει ο οδηγός το χέρι του και να χειρίζεται καλύτερα την οθόνη αφής.\nΝα υπενθυμίσουμε ακόμα ότι το Enyaq iV θα είναι διαθέσιμο τόσο σε δικίνητη όσο και τετρακίνητη έκδοση, με δυνατότητα επιλογής από τρεις διαφορετικές μπαταρίες και πέντε επίπεδα ισχύος. Η φόρτισή του σε ταχυφορτιστή συνεχούς ρεύματος θα γίνεται ακόμα και με 125 kW, με την αυτονομία να φτάνει τα 500 χιλιόμετρα κατά WLTP.\nΈτοιμο το πακέτο M Performance για την BMW Σειρά 5 Το νέο ηλεκτρικό αυτοκίνητο των 3.500 ευρώ!


Παροιμίες. | Ορθόδοξη Πορεία\n← Η καταφρόνηση – αγίου Γρηγορίου του Διαλόγου.\nΟι συνθήκες ζωής των υποδούλων της τουρκοκρατίας συνηγορούν για την ιστορική αλήθεια του κρυφού σχολειού; – Ιωάννου Ν. Παπαιωάννου. →\nΚαταχωρήθηκε στις 22 Οκτωβρίου 2020 από τον/την admin\nΑγαθοεργία. Κάμε καλό κι ας κείτεται. Κάμε το καλό και ρίξ’ το στο γιαλό.\nΑδικία. Αδικίας σπυρί σπαρμένο, κι αν φυτρώση, δεν σταχυάζει. Αδικομαζωμένα, αδικοσκορπισμένα. Ανεμομαζώματα, ανεμοσκορπίσματα.\nΑλήθεια και ψεύδος. Όταν λες την αλήθεια, το Θεός έχεις βοήθεια. Η αλήθεια πλέει σαν το λάδι στο νερό.\nΑλληλοβοήθεια. Το ‘να χέρι νίβει τ’ άλλο και τα δυο το πρόσωπο. Βάστα με να σε βαστώ, ν’ ανεβούμε στο βουνό.\nΌποιος δεν ξέρει να βοηθάη, μένει κατάμονος και δυστυχάει.\nΑλόγιστη ενέργεια. Όποιος δεν βλέπει που πατεί, στη λάσπη θα να πέση.\nΑνταπόδοση. Ο καθένας, όπως δουλεύει, πληρώνεται. Ο Θεός αργεί, αλλά δε λησμονεί.\nΒία. Όποιος τρέχει στην αρχή, γρήγορα αποσταίνεται. Όποιος βιάζεται, σκοντάφτει. Η βιάση ψήνει το ψωμί, μα δεν το καλοψήνει. Όσο βιάζεται η γριά, τόσο κόβεται η κλωστή.\nΓερόντων πείρα. Άκουε γέρου συμβουλή και παιδεμένου γνώμη.\nΠίστη στο Θεό. Ο Θεός είναι ψηλά, μα βλέπει χαμηλά. Αρνί που βλέπει ο Θεός, ο λύκος δεν το τρώγει. Δεν έχει ο φτωχός, μα έχει ο Θεός. Μην απελπίζης άνθρωπο με τη δική σου γνώση, γιατί δεν ξέρεις ο Θεός τι έχει να του δώση.\nΕργασία – αργία. Η δουλειά νικάει τη φτώχεια. Έκατσε η δουλειά στην πόρτα και κυνήγησε τη φτώχεια. Ο δουλευτής ποτέ του δεν πεινάει. Η πείνα περνάει από το κατώφλι του δουλευτή και μέσα δεν μπαίνει. Η αργία γεννά κάθε αμαρτία. Ο αργός κάθε μέρα το έχει γιορτή.\nΕυγένεια. Αν χάθηκαν τα χρήματα, η αρχοντιά απομένει. Η αρχοντιά μυρίζει από μακριά. Βασιλικός κι αν μαραθή, τη μυρουδιά την έχει.\nΟκνηρία. Όποιος βαριέται, πολλά στερεύεται. Ακαμάτης νέος, γέρος διακονιάρης. Ακαμασιά, σπιτιού ξεθεμελιώστρα. Αν πεινάη ο ακαμάτης, ψυχοπόνεση δεν έχει.\nΠονηρών καταστροφή. Όποιος ανακατεύεται με τα πίτουρα τον τρων οι κότες.\nΣύνεση. Τα γράμματα είναι καλά, μα να ‘χη νου και γνώση.\nΑπό τη συλλογή παροιμιών Ν. Πολίτου.\nΑπό το Αναγνωστικό της ΣΤ’ τάξεως του Δημοτικού σχολείου.\nΕν Αθήναις 1964\nΟργανισμός Εκδόσεως Σχολικών Βιβλίων\nΚατηγορίες: Ιστορικά, Λογοτεχνικά. Προσθήκη στους σελιδοδείκτες.\nΙστορικό αναρτήσεων Επιλέξτε μήνα Νοέμβριος 2020 (80) Οκτώβριος 2020 (92) Σεπτέμβριος 2020 (91) Αύγουστος 2020 (91) Ιούλιος 2020 (88) Ιούνιος 2020 (90) Μάιος 2020 (90) Απρίλιος 2020 (86) Μάρτιος 2020 (92) Φεβρουάριος 2020 (62) Ιανουάριος 2020 (28) Δεκέμβριος 2019 (39) Νοέμβριος 2019 (30) Οκτώβριος 2019 (10) Σεπτέμβριος 2019 (44) Αύγουστος 2019 (86) Ιούλιος 2019 (81) Ιούνιος 2019 (85) Μάιος 2019 (93) Απρίλιος 2019 (87) Μάρτιος 2019 (86) Φεβρουάριος 2019 (79) Ιανουάριος 2019 (92) Δεκέμβριος 2018 (89) Νοέμβριος 2018 (83) Οκτώβριος 2018 (92) Σεπτέμβριος 2018 (84) Αύγουστος 2018 (87) Ιούλιος 2018 (73) Ιούνιος 2018 (83) Μάιος 2018 (84) Απρίλιος 2018 (85) Μάρτιος 2018 (86) Φεβρουάριος 2018 (79) Ιανουάριος 2018 (90) Δεκέμβριος 2017 (87) Νοέμβριος 2017 (84) Οκτώβριος 2017 (68) Σεπτέμβριος 2017 (82) Αύγουστος 2017 (82) Ιούλιος 2017 (79) Ιούνιος 2017 (84) Μάιος 2017 (87) Απρίλιος 2017 (68) Μάρτιος 2017 (91) Φεβρουάριος 2017 (71) Ιανουάριος 2017 (89) Δεκέμβριος 2016 (80) Νοέμβριος 2016 (73) Οκτώβριος 2016 (81) Σεπτέμβριος 2016 (81) Αύγουστος 2016 (86) Ιούλιος 2016 (74) Ιούνιος 2016 (78) Μάιος 2016 (89) Απρίλιος 2016 (85) Μάρτιος 2016 (78) Φεβρουάριος 2016 (79) Ιανουάριος 2016 (86) Δεκέμβριος 2015 (80) Νοέμβριος 2015 (84) Οκτώβριος 2015 (77) Σεπτέμβριος 2015 (81) Αύγουστος 2015 (86) Ιούλιος 2015 (85) Ιούνιος 2015 (110) Μάιος 2015 (112) Απρίλιος 2015 (105) Μάρτιος 2015 (95) Φεβρουάριος 2015 (89) Ιανουάριος 2015 (88) Δεκέμβριος 2014 (72) Νοέμβριος 2014 (77) Οκτώβριος 2014 (77) Σεπτέμβριος 2014 (81) Αύγουστος 2014 (80) Ιούλιος 2014 (48) Ιούνιος 2014 (69) Μάιος 2014 (76) Απρίλιος 2014 (81) Μάρτιος 2014 (84) Φεβρουάριος 2014 (70) Ιανουάριος 2014 (74) Δεκέμβριος 2013 (75) Νοέμβριος 2013 (59) Οκτώβριος 2013 (75) Σεπτέμβριος 2013 (70) Αύγουστος 2013 (63) Ιούλιος 2013 (52) Ιούνιος 2013 (54) Μάιος 2013 (51) Απρίλιος 2013 (62) Μάρτιος 2013 (60) Φεβρουάριος 2013 (46) Ιανουάριος 2013 (58) Δεκέμβριος 2012 (41) Νοέμβριος 2012 (25) Οκτώβριος 2012 (21) Σεπτέμβριος 2012 (17) Αύγουστος 2012 (18) Ιούλιος 2012 (18) Ιούνιος 2012 (22) Μάιος 2012 (21) Απρίλιος 2012 (19) Μάρτιος 2012 (21) Φεβρουάριος 2012 (17) Ιανουάριος 2012 (19) Δεκέμβριος 2011 (13) Νοέμβριος 2011 (20) Οκτώβριος 2011 (22) Σεπτέμβριος 2011 (16) Αύγουστος 2011 (21) Ιούλιος 2011 (18) Ιούνιος 2011 (21) Μάιος 2011 (20) Απρίλιος 2011 (22) Μάρτιος 2011 (18) Φεβρουάριος 2011 (22) Ιανουάριος 2011 (18) Δεκέμβριος 2010 (10) Νοέμβριος 2010 (15) Οκτώβριος 2010 (23) Σεπτέμβριος 2010 (17) Αύγουστος 2010 (21) Ιούλιος 2010 (17) Ιούνιος 2010 (18) Μάιος 2010 (19) Απρίλιος 2010 (16) Μάρτιος 2010 (21) Φεβρουάριος 2010 (19) Ιανουάριος 2010 (21) Δεκέμβριος 2009 (19) Νοέμβριος 2009 (22) Οκτώβριος 2009 (24) Σεπτέμβριος 2009 (27) Αύγουστος 2009 (23) Ιούλιος 2009 (22) Ιούνιος 2009 (19) Μάιος 2009 (19) Απρίλιος 2009 (22) Μάρτιος 2009 (25) Φεβρουάριος 2009 (17) Ιανουάριος 2009 (20) Δεκέμβριος 2008 (22) Νοέμβριος 2008 (18) Οκτώβριος 2008 (11) Σεπτέμβριος 2008 (8) Αύγουστος 2008 (14) Ιούλιος 2008 (9) Ιούνιος 2008 (11) Μάιος 2008 (19) Απρίλιος 2008 (18) Μάρτιος 2008 (16) Φεβρουάριος 2008 (9) Ιανουάριος 2008 (1)


Οδηγίες για τις σαρακοστιανές αγορές - evros24.gr\nΑ. Όσον αφορά τα Μαλακόστρακα ( γαρίδες, γάμπαρι, καραβίδες, καβούρια αστακοί κ.α).:\nΤα δίθυρα μαλάκια, εφόσον πωλούνται με κέλυφος, πρέπει να είναι ζωντανά. Το κέλυφος τους είναι κλειστό και ανοίγει δύσκολα με μαχαίρι ενώ αν παραμένει ανοιχτό με μία ελαφρά πίεση με τα δάκτυλα πρέπει να κλείσει ερμητικά. Το υγρό που περιέχει είναι άοσμο και διαυγές. Η σάρκα του συσπάται σε κάθε εξωτερικό ερέθισμα. Τα νεκρά δίθυρα έχουν κέλυφος ανοιχτό που δεν αντιδρά στην πίεση, ενώ έχουν οσμή δυσάρεστη.\nΤα κατεψυγμένα διατηρούνται στους –18oC και διατίθενται μόνο συσκευασμένα χωρίς ενδείξεις απόψυξης (παραμόρφωση συσκευασίας). Εξωτερικά της συσκευασίας τους φέρουν το υγειονομικό σήμα της επιχείρησης, την ημερομηνία κατάψυξης και την προέλευσή των διθύρων μαλακίων.\nΚομοτηνή 21/02/2017 Διεύθυνση Κτηνιατρικής Περιφέρειας ΑΜΘ